KANEMƆ YƐ Abbey Abui Acholi Alur Amerika Mumuii Awiemɔ Amharic Angola Mumuii Awiemɔ Arabic Armenia Ateso Attié Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Biak Bislama Bolivia Mumuii Awiemɔ Boulou Bété Cambodia Chavacano Chichewa Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuii Awiemɔ Damara Dangme Douala Dusun Efik English (Blɔfo) Estonia Ewe Fante Fiji Fon French Ga Guadeloupean Creole Guarani Guarani (Bolivia) Gun Guéré Haitian Creole Hausa Herero Hindi Hunsrik Iban Ibinda Igbo India Mumuii Awiemɔ Ireland Javanese Jula Kabuverdianu Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kirundi Kisonge Kongo Korea Kpelle Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lunda Luo Macua Malagasy Malayalam Malta Mambwe-Lungu Marathi Mauritia Creole Mbunda Meru Moore Myanmar Navajo Ndau Ndebele Ndonga Ngangela Nias Nigerian Pidgin Nyungwe Nzema Okpe Oromo Otetela Pohnpei Portugal Portugal (Portugal) Quichua (Imbabura) Quichua (Santiago del Estero) Rapa Nui Romania Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russia Rutoro Réunion Creole Samoa Sango Sena Sepedi Seychelles Creole Sidama Silozi Sinhala Spania Sranantongo Sunda Swahili Swati Tahiti Tajiki Talian Tamil Tandroy Thailand Thailand Mumuii Awiemɔ Tigrinya Tiv Tonga Tshwa Turkey Twi Ukrain Umbundu Urdu Urhobo Uruund Vezo Vietnam Wallis Wichi Wolaita Yacouba Zulu\n2 Jeee gbekɛbii pɛ biɔ saji, onukpai hu biɔ saji. Bei komɛi lɛ, kɛ́ wɔmiiya he ko, ni wɔlé jɛmɛ lɛ, wɔbiɔ mɔ ko ni etsɔɔ wɔ gbɛ. Nakai nɔŋŋ kɛ́ wɔmiitao wɔle bɔ ni atswa lɛ, ekolɛ wɔbaabi mɔ ko. Shi wɔbiɔ saji yɛ shihilɛ kɛ bɔ ni nibii baaji wɔsɛɛ lɛ hu ahe. Sanebimɔi ni tamɔ nakai lɛ ahe miihia. Shi kɛ́ wɔnáaa sanebimɔi nɛɛ ahetoi lɛ, ekolɛ wɔgbaŋ wɔhe naa wɔtaoŋ dɔŋŋ.\n3. Mɛni hewɔ mɛi pii susuɔ akɛ amɛnyɛŋ amɛná sanebimɔi ni he hiaa amɛ waa lɛ ahetoi lɛ?\n3 Ani wɔbaanyɛ wɔná sanebimɔi ni he hiaa wɔ waa lɛ ahetoi yɛ Biblia lɛ mli? Mɛi komɛi kpɛlɛɔ nɔ akɛ wɔbaanyɛ wɔná hetoi lɛ yɛ mli, shi efeɔ amɛ akɛ Biblia lɛ shishinumɔ wa tsɔ. Amɛsusuɔ akɛ mɛi ni le woloŋ waa, jamɔŋ tsɔɔlɔi, loo osɔfoi pɛ baanyɛ ahã amɛsanebimɔi lɛ ahetoi. Ni mɛi komɛi hu nuɔ he akɛ, kɛ́ amɛbi saji ni tamɔ nakai lɛ, amɛshwie amɛhiɛ shi. Te bo hu osusuɔ tɛŋŋ?\n4 Ekolɛ, ootao sanebimɔi tamɔ, ‘Mɛni hewɔ Nyɔŋmɔ bɔ mi? Kɛ́ migbo lɛ, mɛni baaba minɔ? Mɛɛ sui Nyɔŋmɔ yɔɔ?’ loo ekrokomɛi ni tamɔ nakai lɛ ahetoi. Yesu, ni ji Tsɔɔlɔ ni ehe gbɛ́i waa lɛ wie akɛ: “Nyɛyaa nɔ nyɛbia, ni abaahã nyɛ; nyɛyaa nɔ nyɛtaoa, ni nyɛbaana; nyɛyaa nɔ nyɛshia, ni abaagbele ahã nyɛ.” (Mateo 7:7) No hewɔ lɛ, kaahã onijiaŋ je wui. Yaa nɔ otao sanebimɔi nɛɛ ahetoi kɛyashi otsui baanyɔ omli.\n5 Kɛ́ ‘otee nɔ otao’ sanebimɔi nɛɛ ahetoi lɛ, obaana hetoi lɛ yɛ Biblia lɛ mli. (Abɛi 2:1-5) Hetoi lɛ ashishinumɔ waaa. Ni nibii ni obaakase kɛjɛ Biblia lɛ mli lɛ baahã omii ashɛ ohe bianɛ, ni amɛbaahã bo hiɛnɔkamɔ hu. Hã wɔsusu sanebimɔ ko ni gbaa mɛi pii anaa lɛ he wɔkwɛ.\nANI NYƆŊMƆ SUSUƆ WƆHE ALOO EYITSOŊ WA?\n6. Mɛni hewɔ mɛi komɛi susuɔ akɛ Nyɔŋmɔ eshi wɔsane ehã wɔ lɛ?\n6 Mɛi pii susuɔ akɛ Nyɔŋmɔ eshi wɔsane ehã wɔ. Amɛkɛɔ akɛ eji wɔsane kã etsui nɔ kulɛ, jeee nɛkɛ jeŋ shihilɛ baafee kwraa. Ŋmɛnɛ lɛ, tai, nyɛɛ, kɛ nibii krokomɛi ni hãa mɛi werɛ hoɔ amɛhe miiya nɔ yɛ je lɛŋ he fɛɛ he. Helai mɔmɔɔ mɛi, amɛpiŋɔ, ni amɛgboiɔ. No hewɔ lɛ, mɛi komɛi biɔ amɛhe akɛ, ‘Kɛ́ Nyɔŋmɔ jwɛŋɔ wɔhe lɛɛlɛŋ lɛ, mɛni hewɔ efeee shihilɛ nɛɛ he nɔ ko?’\n7. (a) Mɛɛ gbɛ nɔ jamɔŋ hiɛnyiɛlɔi ehã mɛi ená jwɛŋmɔ lɛ akɛ Nyɔŋmɔ yitsoŋ wa? (b) Mɛni hewɔ wɔyɔɔ nɔmimaa akɛ nibii fɔji ni yaa nɔ yɛ je lɛ mli lɛ jɛɛɛ Nyɔŋmɔ?\n7 Bei komɛi lɛ, jamɔŋ hiɛnyiɛlɔi lɛ hãa mɛi náa jwɛŋmɔ lɛ akɛ Nyɔŋmɔ yitsoŋ wa. Kɛ́ nɔ ko gbonyo ba lɛ, amɛkɛɔ akɛ Nyɔŋmɔ ji mɔ ni to akɛ eba, ni akɛ, eji esumɔɔɔ ni ebaa kulɛ, ebaŋ. Yɛ gbɛ ko nɔ lɛ, amɛmiishwa Nyɔŋmɔ yɛ nɔ ni eba lɛ hewɔ. Shi Biblia lɛ hãa wɔleɔ akɛ, Nyɔŋmɔ efeee nibii fɔji. Yakobo 1:13 lɛ kɛɔ akɛ, Nyɔŋmɔ kɛ nibii fɔji ekaaa mɔ ko mɔ ko. Awie yɛ nakai ŋmalɛ lɛ mli akɛ: “Kɛ́ mɔ ko kɛ jaramɔ shihilɛ ko miikpe lɛ, ekakɛɛ akɛ: ‘Nyɔŋmɔ miika mi.’ Ejaakɛ anyɛŋ akɛ nibii fɔji aka Nyɔŋmɔ, ni asaŋ lɛ diɛŋtsɛ hu ekaaa mɔ ko.” Ni tsɔɔ akɛ, eyɛ mli akɛ Nyɔŋmɔ hãko nibii fɔji ni yaa nɔ yɛ je lɛ mli lɛ asɛɛ afo moŋ, shi jeee lɛ ji mɔ ni kɛbaa. (Kanemɔ Hiob 34:10-12.) Hã wɔkɛ nɔkwɛmɔnɔ ni nyiɛ sɛɛ nɛɛ atsɔɔ mli.\n8, 9. Mɛni hewɔ esaaa akɛ wɔshwaa Nyɔŋmɔ yɛ wɔnaagbai lɛ ahewɔ lɛ? Okɛ nɔkwɛmɔnɔ ko atsɔɔ mli.\n8 Ŋɔɔ lɛ akɛ, ole oblanyo ko ni eda ni kɛ efɔlɔi yɔɔ shĩa. Epapa sumɔɔ esane waa, ni etsɔɔ lɛ bɔ ni akpɛɔ yiŋ kpakpai yɛ shihilɛ mli. Shi trukaa lɛ, oblanyo lɛ tse epapa hiɛ atua, ni eshi shĩa. Eyafee nibii gbohii pii, ni eyagbee amane mli. Ani obaashwa oblanyo lɛ papa yɛ nɔ ni eba lɛ hewɔ, akɛni etsĩii ebi lɛ naa ni ekashi shĩa lɛ hewɔ? Dabi, ofeŋ nakai! (Luka 15:11-13) Wɔbaanyɛ wɔkɛ nakai papa lɛ ato Nyɔŋmɔ he. Be ni adesai tse Nyɔŋmɔ hiɛ atua ni amɛbɔi nibii gbohii feemɔ lɛ, Nyɔŋmɔ etsĩii amɛnaa. No hewɔ lɛ, kɛ́ nɔ ko gbonyo ba lɛ, wɔnyɛŋ wɔkɛɛ akɛ ejɛ Nyɔŋmɔ. Belɛ, esaaa akɛ wɔshwaa Nyɔŋmɔ.\n9 Yiŋtoo kpakpa ko hewɔ Nyɔŋmɔ hãko nibii gbohii ni yaa nɔ yɛ je lɛ mli lɛ asɛɛ afo lɛ. Wɔbaakase nɔ ni Biblia lɛ wieɔ yɛ sane nɛɛ he, yɛ Yitso 11 lɛ mli. Shi ná nɔmimaa akɛ, Nyɔŋmɔ sumɔɔ wɔ, ni jeee lɛ ji mɔ ni kɛ wɔnaagbai lɛ baa. Yɛ anɔkwale mli lɛ, lɛ pɛ ji mɔ ni baanyɛ atsu wɔnaagbai lɛ ahe nii ehã wɔ.—Yesaia 33:2.\n10. Mɛni hewɔ wɔyɔɔ nɔmimaa akɛ Nyɔŋmɔ baatsu naagbai fɛɛ ni mɛi fɔji kɛba lɛ he nii lɛ?\n10 Nyɔŋmɔ yɛ krɔŋkrɔŋ. (Yesaia 6:3) Nɔ fɛɛ nɔ ni efeɔ lɛ he tse, sane ko kwraa bɛ he, ni ehi. No hewɔ lɛ, wɔbaanyɛ wɔmu wɔfɔ̃ enɔ. Adesai bɛ nakai, ejaakɛ bei komɛi lɛ, amɛfeɔ nibii ni ejaaa. Adesa nɔyelɔ ni hi fe fɛɛ lɛ po nyɛŋ atsu naagbai fɛɛ ni mɛi fɔji kɛbaa lɛ ahe nii, ejaakɛ ebɛ nakai hewalɛ lɛ. Shi Nyɔŋmɔ yɛ hewalɛ fe mɔ fɛɛ mɔ. Ebaanyɛ etsu naagbai fɛɛ ni mɛi fɔji kɛbaa lɛ ahe nii, ni ebaafee nakai hu. Ebaahã nibii fɔji fɛɛ sɛɛ afo kɛya naanɔ.—Kanemɔ Lala 37:9-11.\nKƐ́ NYƆŊMƆ NA BƆ NI ADESAI NAA NƆ LƐ, TE ENUƆ HE EHÃA TƐŊŊ?\n11 Kɛ́ Nyɔŋmɔ na naagbai ni okɛkpeɔ, kɛ nibii fɔji ni yaa nɔ yɛ je lɛ mli lɛ, te enuɔ he ehãa tɛŋŋ? Biblia lɛ kɛɔ akɛ, Nyɔŋmɔ “sumɔɔ jalɛsaneyeli.” (Lala 37:28) No hewɔ lɛ, esumɔɔ ekpakpa, ni enyɛɔ efɔŋ. Kɛ́ ena akɛ mɛi miina nɔ lɛ, edɔɔ lɛ waa. Biblia lɛ kɛɔ akɛ, yɛ blema lɛ, be ni Nyɔŋmɔ na akɛ mɛi miifee nibii fɔji yɛ shikpɔŋ lɛ nɔ lɛ, “edɔ lɛ yɛ etsui mli.” (1 Mose 6:5, 6) Nyɔŋmɔ tsakeko. (Maleaki 3:6) Biblia lɛ kɛɔ akɛ Nyɔŋmɔ susuɔ ohe waa diɛŋtsɛ.—Kanemɔ 1 Petro 5:7.\n12, 13. (a) Namɔ duro wɔ su ni ji suɔmɔ lɛ? Akɛni wɔsumɔɔ mɛi asane ni wɔsusuɔ amɛhe hewɔ lɛ, te wɔnuɔ he wɔhãa tɛŋŋ kɛ́ wɔna ni mɛi miina nɔ? (b) Mɛni hewɔ wɔyɔɔ nɔmimaa akɛ Nyɔŋmɔ baahã nɔnaa kɛ efɔŋfeemɔ fɛɛ sɛɛ afo lɛ?\n12 Biblia lɛ kɛɔ hu akɛ, Nyɔŋmɔ bɔ wɔ tamɔ bɔ ni eyɔɔ lɛ. (1 Mose 1:26) Nɔ ni enɛ tsɔɔ ji akɛ, be ni Nyɔŋmɔ bɔ wɔ lɛ, eduro wɔ esui kpakpai lɛ. Enɛ hewɔ lɛ, kɛ́ mɔ ko efeko efɔŋ ko, ni wɔna akɛ eena nɔ lɛ, edɔɔ wɔ. Ni nakai nɔŋŋ edɔɔ Nyɔŋmɔ. Edɔɔ lɛ waa po fe bɔ ni edɔɔ wɔ! Mɛni hewɔ wɔkɛɔ nakai?\n13 Biblia lɛ kɛɔ wɔ akɛ, “Nyɔŋmɔ lɛ, suɔmɔ ji lɛ.” (1 Yohane 4:8) Nɔ fɛɛ nɔ ni Nyɔŋmɔ feɔ lɛ, efeɔ yɛ suɔmɔ ni eyɔɔ lɛ hewɔ. Nyɔŋmɔ ji mɔ ni duro wɔ su ni ji suɔmɔ lɛ, ejaakɛ esumɔɔ wɔ. Adesai nyɛŋ afo nɔnaa kɛ efɔŋfeemɔ ni yaa nɔ yɛ je lɛ mli lɛ fɛɛ sɛɛ. Shi eji obaanyɛ ofee nakai kulɛ, ani ofeŋ? Obaafee tsɔ, ejaakɛ osumɔɔ mɛi asane. Ni Nyɔŋmɔ hu? Nyɔŋmɔ yɛ nakai hewalɛ lɛ, ni esumɔɔ wɔ. No hewɔ lɛ, wɔle akɛ ebaahã nɔnaa kɛ efɔŋfeemɔ fɛɛ sɛɛ afo. Yɛ wolo nɛɛ shishijee gbɛ lɛ, atsɔɔ wɔ nibii komɛi ni Nyɔŋmɔ ewo shi akɛ ebaafee ehã wɔ. Ná nɔmimaa akɛ, Nyɔŋmɔ baahã fɛɛ aba mli! Shi dani obaanyɛ ohe shiwoi nɛɛ oye lɛ, esa akɛ ole Nyɔŋmɔ jogbaŋŋ.\nNYƆŊMƆ MIITAO NI OLE LƐ\nKɛ́ ootao okɛ mɔ ko abɔ naanyo lɛ, otsɔɔ lɛ ogbɛ́i klɛŋklɛŋ. Nyɔŋmɔ etsɔɔ wɔ egbɛ́i yɛ Biblia lɛ mli\n14 Kɛ́ ootao okɛ mɔ ko abɔ naanyo lɛ, bei pii lɛ, mɛni ofeɔ klɛŋklɛŋ? Otsɔɔ lɛ ogbɛ́i. Ani Nyɔŋmɔ yɛ gbɛ́i? Jamɔi pii kɛɔ akɛ egbɛ́i ji Nyɔŋmɔ loo Nuŋtsɔ. Shi nomɛi jeee egbɛ́i diɛŋtsɛ. Egbɛnaa gbɛ́i ni, tamɔ bɔ ni “maŋtsɛ” kɛ “maŋ hiɛnyiɛlɔ” fɛɛ ji gbɛnaa gbɛ́i lɛ. Nyɔŋmɔ ekɛɛ wɔ akɛ, egbɛ́i ji Yehowa. Lala 83:18 lɛ kɛɔ akɛ: “Bo, ni okome too ogbɛ́i ji Yehowa lɛ, bo ji mɔ ni kwɔ fe fɛɛ yɛ shikpɔŋ lɛ nɔ fɛɛ!” Mɛi ni ŋma Biblia lɛ kɛ Nyɔŋmɔ gbɛ́i lɛ tsu nii shii akpei abɔ. Yehowa miisumɔ ni ole egbɛ́i lɛ ni okɛtsu nii. Nyɔŋmɔ etsɔɔ bo egbɛ́i, ejaakɛ eetao ni obatsɔ enaanyo.\n15 Nɔ ni Nyɔŋmɔ gbɛ́i Yehowa lɛ tsɔɔ lɛ sa kadimɔ waa. Etsɔɔ akɛ, Nyɔŋmɔ baanyɛ aye eshiwoi fɛɛ nɔ, ni ebaanyɛ etsu nibii fɛɛ ni eto eyiŋ akɛ ebaafee lɛ. Nɔ ko nɔ ko bɛ ni baanyɛ atsĩ enaa. Gbɛ́i nɛɛ esaaa mɔ ko mɔ ko akɛ ja Lɛ pɛ. *\n16 Kpojiemɔ 15:3 lɛ kɛɔ akɛ: “Yehowa Nyɔŋmɔ, Ofe lɛ, onitsumɔi lɛ dara ni amɛyɛ naakpɛɛ. Naanɔi a-Maŋtsɛ, ogbɛi lɛ ja ni anɔkwa ji amɛ.” Mɛni gbɛnaa gbɛ́i ni ji “Ofe lɛ” tsɔɔ wɔ yɛ Yehowa he? Etsɔɔ wɔ akɛ, ŋwɛi jio, shikpɔŋ lɛ nɔ jio, mɔ ko mɔ ko bɛ ni yɛ hewalɛ fe Yehowa. Gbɛnaa gbɛ́i ni ji “Naanɔi a-Maŋtsɛ” lɛ tsɔɔ wɔ akɛ, ebɛ shishijee. Lala 90:2 lɛ kɛɔ yɛ Yehowa he akɛ, eyɛ ‘kɛjɛ naanɔ kɛmiiya naanɔ.’ Ani enɛ bɛ naakpɛɛ?\n17 Yehowa pɛ ji mɔ ni sa akɛ atsɛɔ lɛ Bɔlɔ. Kpojiemɔ 4:11 lɛ kɛɔ akɛ: “Yehowa wɔ-Nyɔŋmɔ, bo ji mɔ ni sa akɛ oŋɔ anunyam lɛ kɛ woo lɛ kɛ hewalɛ lɛ, ejaakɛ bo obɔ nibii fɛɛ, ni osuɔmɔ naa hewɔ amɛba shihilɛ mli ni abɔ amɛ.” Yehowa ji mɔ ni bɔ nibii fɛɛ. Lɛ ebɔ ŋwɛibɔfoi lɛ, ŋulamii lɛ, aduawai lɛ, ŋshɔŋ loi lɛ, kɛ nibii krokomɛi fɛɛ!\nANI OBAANYƐ OKƐ YEHOWA ABƆ NAANYO?\n18. Mɛni hewɔ mɛi komɛi susuɔ akɛ amɛnyɛŋ amɛkɛ Nyɔŋmɔ abɔ naanyo kɔkɔɔkɔ lɛ? Shi mɛni Biblia lɛ kɛɔ wɔ yɛ Nyɔŋmɔ he?\n18 Mɛi komɛi yɛ ni kɛ́ amɛkane bɔ ni Yehowa yɔɔ hã lɛ he sane lɛ, amɛsheɔ gbeyei, ejaakɛ kɛ́ amɛkwɛ bɔ ni Nyɔŋmɔ he wa, bɔ ni enɔ kwɔ, kɛ he ni eyɔɔ lɛ, efeɔ amɛ akɛ egbaŋ ehe naa yɛ amɛ he. Shi ani nakai ji bɔ ni Nyɔŋmɔ sumɔɔ ni wɔnu he wɔhã yɛ ehe? Dabi. Yehowa miisumɔ ni ekɛ wɔ abɔ naanyo. Biblia lɛ kɛɔ akɛ, Nyɔŋmɔ kɛ “wɔteŋ mɔ fɛɛ mɔ teŋ jekɛɛɛ.” (Bɔfoi 17:27) Nyɔŋmɔ miisumɔ ni otsi obɛŋkɛ lɛ, ni ewo shi akɛ, kɛ́ ofee nakai lɛ, ‘ebaatsi ebɛŋkɛ bo.’—Yakobo 4:8.\n19. (a) Mɛni esa akɛ ofee koni obatsɔ Nyɔŋmɔ naanyo? (b) Te Yehowa sui lɛ ateŋ nɔ ni onyaa he waa lɛ?\n19 Mɛni esa akɛ ofee koni obatsɔ Nyɔŋmɔ naanyo? Yesu wie akɛ: “Enɛ ji naanɔ wala lɛ, akɛ amɛbaale bo, anɔkwa Nyɔŋmɔ kome lɛ, kɛ Yesu Kristo, mɔ ni otsu lɛ lɛ.” (Yohane 17:3) Kɛ́ otee nɔ okase Biblia lɛ, obaale Yehowa kɛ Yesu. Ni no baanyɛ ahã oná naanɔ wala. Akɛ nɔkwɛmɔnɔ lɛ, okase momo akɛ “Nyɔŋmɔ lɛ, suɔmɔ ji lɛ.” (1 Yohane 4:16) Shi Nyɔŋmɔ yɛ sui krokomɛi hu ni nɔ bɛ. Biblia lɛ kɛɔ akɛ, Yehowa ‘musuŋ tsɔɔ lɛ, emli fuuu mra, ni emɔbɔnalɛ kɛ anɔkwale fa pii.’ (2 Mose 34:6) Yehowa ‘hi ni ekɛ eshai faa mra.’ (Lala 86:5) Nyɔŋmɔ toɔ etsui shi ni eyeɔ anɔkwa. (2 Petro 3:9; Kpojiemɔ 15:4) Kɛ́ okane Biblia lɛ, obaale Yehowa sui lɛ ahe saji babaoo.\n20-22. (a) Eyɛ mli akɛ wɔnaaa Nyɔŋmɔ moŋ, shi mɛni baaye abua wɔ ni wɔkɛ lɛ abɔ naanyo? (b) Kɛ́ mɛi bɔ mɔdɛŋ akɛ amɛbaatsĩ onaa koni okpa Biblia lɛ kasemɔ lɛ, mɛni esa akɛ ofee?\n20 Eyɛ mli akɛ onyɛŋ ona Nyɔŋmɔ moŋ, shi obaanyɛ okɛ lɛ abɔ naanyo. (Yohane 1:18; 4:24; 1 Timoteo 1:17) Kɛ́ okane Yehowa he sane yɛ Biblia lɛ mli lɛ, obaana akɛ eji Mɔ ko ni yɔɔ diɛŋtsɛ. (Lala 27:4; Romabii 1:20) Kɛ́ otee nɔ okase Yehowa he nii lɛ, suɔmɔ ni oyɔɔ kɛhã lɛ lɛ mli baawa, ni obaatsi obɛŋkɛ lɛ kpaakpa.\n21 Obaana nɔ hewɔ ni Biblia lɛ wieɔ akɛ Yehowa ji wɔ-Tsɛ lɛ. (Mateo 6:9) Lɛ ehã wɔ wala, ni eesumɔ ni wɔná miishɛɛ yɛ shihilɛ mli. (Lala 36:9) Mɛɛ tsɛ kpakpa po yɔɔ ni sumɔŋ ni ebii amii ashɛ amɛhe? No hewɔ lɛ, Biblia lɛ hãa wɔnaa faŋŋ akɛ, obaanyɛ obatsɔ Yehowa naanyo. (Yakobo 2:23) Yehowa, ni ji Mɔ ni bɔ je lɛ kɛ nibii fɛɛ ni yɔɔ mli lɛ miisumɔ ni obatsɔ enaanyo! Enɛ ji miishɛɛ sane diɛŋtsɛ.\n22 Mɛi komɛi sumɔŋ ni oya nɔ okase Biblia lɛ, ejaakɛ amɛsumɔɔɔ ni oshiɔ jamɔ mli ni oyɔɔ lɛ. No hewɔ lɛ, amɛbaabɔ mɔdɛŋ ni amɛtsĩ onaa koni okanyɛ otsa nikasemɔ lɛ nɔ. Shi kaahã mɔ ko mɔ ko tsĩ onaa. Yaa nɔ okase Biblia lɛ, ejaakɛ kɛ́ ofee nakai lɛ, obaatsɔ Yehowa naanyo. Ni lɛ ji Naanyo ni fe fɛɛ ni obaanyɛ oná.\n23 Be ni okaseɔ Biblia lɛ, ekolɛ obaana nibii komɛi ni onuuu shishi. Kɛ́ onuuu nɔ ko shishi lɛ, bi koni agbala mli atsɔɔ bo. Kaahã efee bo hiɛgbele. Yesu kɛɛ wɔba wɔhe shi tamɔ gbekɛbii bibii. (Mateo 18:2-4) Ni wɔle akɛ gbekɛbii biɔ saji waa. Nyɔŋmɔ miisumɔ ni onu nibii ashishi. No hewɔ lɛ, jiemɔ oyitsoŋ fɛɛ ni okɛkase Biblia lɛ, bɔ ni afee ni oná nɔmimaa akɛ nɔ ni okaseɔ lɛ ji anɔkwale lɛ.—Kanemɔ Bɔfoi 17:11.\n24 Biblia lɛ ni obaakase lɛ ji gbɛ ni hi fe fɛɛ ni obaanyɛ otsɔ nɔ okase Yehowa he nii. Yɛ yitso ni nyiɛ sɛɛ lɛ mli lɛ, wɔbaana nɔ hewɔ ni esoro Biblia lɛ kwraa yɛ woji krokomɛi fɛɛ ni yɔɔ je lɛ mli lɛ ahe.\n“Bo obɔ nibii fɛɛ.”—Kpojiemɔ 4:11\nEyɛ kɛjɛ naanɔ kɛmiiya naanɔ.\nEesumɔ ni wɔná shihilɛ kpakpa.\nNyɔŋmɔ miisumɔ ni ebɛŋkɛ wɔ kpaakpa.\n“Yehowa . . . ji migbɛ́i kɛmiiya naanɔ.”—2 Mose 3:15\nNyɔŋmɔ etsɔɔ wɔ akɛ egbɛ́i ji Yehowa. “Nyɔŋmɔ” kɛ “Nuŋtsɔ” jeee egbɛ́i diɛŋtsɛ. Amɛji egbɛnaa gbɛ́i, tamɔ bɔ ni “maŋtsɛ” kɛ “maŋ hiɛnyiɛlɔ” ji gbɛnaa gbɛ́i lɛ. Yehowa miisumɔ ni okɛ egbɛ́i lɛ atsu nii.\nEgbɛ́i lɛ shishi ji, “Ehãa Etsɔɔ.” Yehowa ji mɔ ni bɔ nibii fɛɛ, no hewɔ lɛ ebaanyɛ eye eshiwoi fɛɛ nɔ, ni etsu nibii fɛɛ ni eto eyiŋ akɛ ebaafee lɛ.\n“Nyɔŋmɔ lɛ, suɔmɔ ji lɛ.”—1 Yohane 4:8\nANƆKWA SANE 4: NYƆŊMƆ SUSUƆ OHE\n‘Shɛrɛmɔ oyeyeeyefeemɔi lɛ fɛɛ oshwie enɔ, ejaakɛ esusuɔ ohe.’—1 Petro 5:7\nTe ofeɔ tɛŋŋ oleɔ akɛ Nyɔŋmɔ susuɔ ohe lɛɛlɛŋ lɛ?\nNyɔŋmɔ ewo shi akɛ ebaahã nɔnaa sɛɛ afo, ni ebaasaa nibii fɛɛ ni mɛi fɔji efite lɛ.\nYehowa miisumɔ ni obɛŋkɛ lɛ kpaakpa.\nKɛ́ okase Nyɔŋmɔ he nii waa lɛ, obaasumɔ lɛ waa


Yohane 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nYesu gba efɔ̃ shi akɛ Petro baakwa lɛ (36-38)\n13 Agbɛnɛ, dani Hehoo gbi jurɔ lɛ baashɛ lɛ, akɛni Yesu le akɛ eŋmɛlɛtswaa ni ekɛbaaje je nɛɛ mli kɛya Tsɛ lɛ ŋɔɔ lɛ eshɛ hewɔ lɛ, bɔ ni esumɔɔ lɛ diɛŋtsɛ enii ni yɔɔ je lɛ mli lɛ, esumɔ amɛ aahu kɛyashi naagbee. 2 No mli lɛ, gbɛkɛ niyeli lɛ miiya nɔ, ni Abonsam eŋɔwo Yuda Iskariot, Simon binuu lɛ tsui mli momo koni ejie lɛ ehã. 3 No hewɔ lɛ, Yesu lɛ, akɛni ele akɛ Tsɛ lɛ eŋɔ nibii fɛɛ ewo edɛŋ, ni akɛ, Nyɔŋmɔ ŋɔɔ ejɛ kɛba, ni eeya Nyɔŋmɔ ŋɔɔ hewɔ lɛ, 4 ete shi kɛjɛ gbɛkɛ niyeli lɛ shishi ni ejie etadei anɔhaanɔi lɛ eshwie shi. Ni ekɔ papam, ni ekɛŋmɔ ehɛ. 5 No sɛɛ lɛ, ekɛ nu wo okpolu mli ni ebɔi kaselɔi lɛ anaji ahe fɔmɔ, ni ekɛ papam ni ŋmɔ ehɛ lɛ tsumɔɔ. 6 Kɛkɛ ni eshɛ Simon Petro nɔ. Petro kɛɛ lɛ akɛ: “Nuŋtsɔ, ani oofɔ minaji ahe?” 7 Yesu hã lɛ hetoo ekɛɛ: “Nɔ ni mifeɔ nɛɛ, onuuu shishi amrɔ nɛɛ, shi nibii nɛɛ asɛɛ lɛ, obaanu shishi.” 8 Petro kɛɛ lɛ akɛ: “Ofɔŋ minaji ahe kɔkɔɔkɔ.” Yesu hã lɛ hetoo akɛ: “Kɛ́ mifɔɔɔ onaji ahe lɛ, obɛ gbɛfaŋnɔ ko yɛ miŋɔɔ.” 9 Simon Petro kɛɛ lɛ akɛ: “Nuŋtsɔ, kaafɔ minaji ahe pɛ, shi moŋ fɔ miniji kɛ miyitso hu he.” 10 Yesu kɛɛ lɛ akɛ: “Mɔ fɛɛ mɔ ni eju ehe lɛ, hefɔflɔmɔ he ehiaaa lɛ akɛ ja enaji ahe fɔmɔ kɛkɛ, ejaakɛ ehe tse kɛmɔ shi. Ni nyɛ lɛ, nyɛhe tse, shi jeee nyɛ fɛɛ.” 11 Ejaakɛ ele mɔ ni jieɔ lɛ ehãa lɛ. No hewɔ ni ekɛɛ akɛ: “Jeee nyɛ fɛɛ nyɛhe tse” lɛ. 12 Agbɛnɛ, be ni efɔ amɛnaji ahe ni ewo etadei anɔhaanɔi lɛ, eho eta okpɔlɔ lɛ he ekoŋŋ, ni ekɛɛ amɛ akɛ: “Ani nyɛnuɔ nɔ ni mifee mihã nyɛ nɛɛ shishi? 13 Nyɛtsɛɔ mi ‘Tsɔɔlɔ,’ kɛ ‘Nuŋtsɔ,’ ni nyɛsane ja, ejaakɛ nakai ji mi. 14 No hewɔ lɛ, kɛji mi, ni miji Nuŋtsɔ kɛ Tsɔɔlɔ lɛ, mifɔ nyɛnaji ahe lɛ, esa akɛ nyɛ hu* nyɛfɔfɔɔ nyɛteŋ mɔ fɛɛ mɔ naji ahe. 15 Ejaakɛ mifee nɔkwɛmɔnɔ mihã nyɛ, koni bɔ ni mifee mihã nyɛ lɛ, nyɛ hu nyɛfee nakai nɔŋŋ. 16 Lɛɛlɛŋ, lɛɛlɛŋ, miikɛɛ nyɛ akɛ, nyɔŋ efeee enuŋtsɔ, asaŋ mɔ ni atsu lɛ lɛ, efeee mɔ ni tsu lɛ lɛ. 17 Kɛji nyɛle nibii nɛɛ ni nyɛkɛtsu nii lɛ, nyɛyɛ miishɛɛ. 18 Jeee nyɛ fɛɛ nyɛhe miwieɔ lɛ; mile mɛi ni mihala lɛ. Shi enɛ ba lɛ nakai koni ŋmalɛ lɛ aba mli akɛ: ‘Mɔ ni yeɔ miboloo lɛ, ewó enanetsitsi nɔ eshi mi.’* 19 Kɛjɛ be nɛɛ nɔ kɛyaa lɛ, miikɛɛ nyɛ dani eba mli, koni kɛ́ eba mli lɛ, nyɛhe nyɛye akɛ mi ni. 20 Lɛɛlɛŋ, lɛɛlɛŋ, miikɛɛ nyɛ akɛ, mɔ ni hereɔ mɔ fɛɛ mɔ ni mitsuɔ lɛ lɛ hereɔ mi hu, ni mɔ fɛɛ mɔ ni hereɔ mi lɛ, ehereɔ mɔ ni tsu mi lɛ hu.” 21 Be ni Yesu wie nibii nɛɛ egbe naa lɛ, ehao yɛ mumɔ mli, ni eye odase ekɛɛ, “Lɛɛlɛŋ, lɛɛlɛŋ, miikɛɛ nyɛ akɛ, nyɛteŋ mɔ kome baajie mi ehã.” 22 Kɛkɛ ni kaselɔi lɛ kwɛkwɛɛ amɛhiɛiaŋ, ejaakɛ amɛleee mɔ ni ewieɔ ehe sane lɛ. 23 No mli lɛ, Yesu kaselɔi lɛ ateŋ mɔ kome ni esumɔɔ lɛ lɛ ta Yesu masɛi kpaakpa.* 24 No hewɔ lɛ, Simon Petro kɛ eyitso fee okadi etsɔɔ lɛ ni ekɛɛ lɛ akɛ: “Tsɔɔmɔ wɔ mɔ ni ewieɔ ehe sane lɛ.” 25 No hewɔ lɛ, mɔ ni ta Yesu masɛi kpaakpa lɛ ho ekpasa Yesu tsitsi ni ekɛɛ lɛ akɛ: “Nuŋtsɔ, namɔ ni?” 26 Yesu hã hetoo akɛ: “Lɛ ji mɔ ni maŋɔ aboloo kuku matsɔ mli mahã lɛ lɛ.” No hewɔ lɛ, be ni ekɛ aboloo lɛ tsɔ mli lɛ, ekɔ ni ekɛhã Yuda, Simon Iskariot bi lɛ. 27 Be ni Yuda he aboloo lɛ sɛɛ lɛ, Satan bote emli. No hewɔ lɛ, Yesu kɛɛ lɛ akɛ: “Nɔ ni ofeɔ lɛ, feemɔ lɛ mramra.” 28 Shi mɛi ni tara okpɔlɔ lɛ he lɛ ateŋ mɔ ko mɔ ko leee nɔ hewɔ ni ekɛɛ lɛ nakai lɛ. 29 Anɔkwa, amɛteŋ mɛi komɛi susu akɛ, akɛni Yuda hiɛɔ shika adeka lɛ hewɔ lɛ, Yesu miikɛɛ lɛ akɛ, “Yaahé nibii ni he hiaa wɔ lɛ oto gbi jurɔ lɛ,” aloo akɛ, eŋɔ nɔ ko ehã ohiafoi. 30 No hewɔ lɛ, be ni ehe aboloo kuku lɛ, eje kpo amrɔ nɔŋŋ. No mli lɛ, je ena. 31 No hewɔ lɛ, be ni eje kpo lɛ, Yesu kɛɛ: “Agbɛnɛ, awo gbɔmɔ Bi lɛ hiɛ nyam, ni awo Nyɔŋmɔ hu hiɛ nyam yɛ ehewɔ. 32 Nyɔŋmɔ diɛŋtsɛ baawo ehiɛ nyam, ni ebaawo ehiɛ nyam amrɔ nɔŋŋ. 33 Bii bibii, mi kɛ nyɛ yɛ be kukuoo ko. Nyɛbaatao mi; ni tamɔ bɔ ni mikɛɛ Yudafoi lɛ akɛ, ‘He ni miyaa lɛ, nyɛnyɛŋ jɛmɛ nyɛba’ lɛ, amrɔ nɛɛ miikɛɛ nyɛ hu nakai nɔŋŋ. 34 Miihã nyɛ kitã hee akɛ nyɛsumɔsumɔa nyɛhe; bɔ ni misumɔ nyɛ lɛ, nyɛ hu nyɛsumɔsumɔa nyɛhe nakai nɔŋŋ. 35 Kɛji nyɛsumɔɔ nyɛhe lɛ, no mɛi fɛɛ kɛbaale akɛ mikaselɔi ji nyɛ.” 36 Simon Petro kɛɛ lɛ akɛ: “Nuŋtsɔ, nɛgbɛ oyaa?” Yesu hã hetoo akɛ: “He ni miyaa lɛ, onyɛŋ misɛɛ onyiɛ amrɔ nɛɛ, shi sɛɛ mli lɛ, obaanyiɛ misɛɛ.” 37 Petro kɛɛ lɛ akɛ: “Nuŋtsɔ, mɛni hewɔ minyɛŋ osɛɛ manyiɛ amrɔ nɛɛ? Maŋɔ miwala* maŋmɛ shi mahã bo.” 38 Yesu hã hetoo akɛ: “Ani obaaŋɔ owala* oŋmɛ shi ohã mi? Lɛɛlɛŋ, lɛɛlɛŋ, miikɛɛ bo akɛ, wuɔ naŋ agbɛɛ ni obaakwa mi shii etɛ.”\n^ Aloo “sɔ̃ kã nyɛ hu nyɛnɔ akɛ.”\n^ Aloo “ete shi ewo mi.”\n^ Sht. ŋm., “kã Yesu miinaa.”


Ani Jeŋ Shikpamɔ Kɛ Biblia Lɛ Kpãa Gbee? | Biblia Sanebimɔi\nKANEMƆ YƐ Afrikaans Albania Altai Alur Amerika Mumuii Awiemɔ Amharic Angola Mumuii Awiemɔ Arabic Arabic (Lebanon) Argentina Mumuii Awiemɔ Armenia Armenia (West) Assamese Australia Mumuii Awiemɔ Azerbaijani Azerbaijani (Cyrillic) Bambara Bashkir Basque Bassa (Cameroon) Batak (Karo) Batak (Toba) Belgium French Mumuii Awiemɔ Belize Kriol Bengali Biak Bicol Bislama Bissau Guinean Creole Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chile Mumuii Awiemɔ Chin (Hakha) Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinamwanga Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Dari Denmark Dutch Ecuador Mumuii Awiemɔ Efik Emberá (Catío) Emberá (Chamí) Emberá (Northern) Estonia Ewe Fante Faroese Fiji Filipi Mumuii Awiemɔ Finland Fon Frafra French French Mumuii Awiemɔ Futuna (East) Ga Galician Georgia Germany Germany Mumuii Awiemɔ Greenland Guarani Guatemala Mumuii Awiemɔ Gujarat Gun Haitian Creole Hamshen (Armenian) Hamshen (Cyrillic) Hausa Hebri Hela Hiligaynon Hindi Hindi (Roman) Hondura Mumuii Awiemɔ Huastec Hungary Hunsrik Iban Iceland Igbo Iloko India Mumuii Awiemɔ Indonesia Indonesia Mumuii Awiemɔ Ireland Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaican Creole Japan Japan Mumuii Awiemɔ Javanese Kabardin-Cherkess Kabuverdianu Kachin Kalanga (Botswana) Kamba Kannada Kazakh Kekchi Khakass Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwanyama Laos Latvia Lingala Lithuania Lomwe Low German Luganda Lunda Luo Luvale Luxembourgish Macedonia Macua Malagasy Malay Malayalam Malaysia Mumuii Awiemɔ Malta Mam Mambwe-Lungu Mapudungun Marathi Mari Martiniquan Creole Mashi Mauritia Creole Maya Mexico Mumuii Awiemɔ Mingrelian Mixtec (Guerrero) Mizo Mongolia Myanmar Nahuatl (Central) Nahuatl (Huasteca) Nahuatl (Veracruz) Ndebele (Zimbabwe) Ndonga Nepali Ngabere Nicaragua Mumuii Awiemɔ Niue Norway Nyungwe Nzema Okpe Oromo Ossetia Otetela Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (West Africa) Poland Poland Mumuii Awiemɔ Pomeranian Poqomchi' Portugal (Portugal) Portuguese (Brazil) Punjabi Punjabi (Shahmukhi) Quebec Mumuii Awiemɔ Quechua (Ancash) Quechua (Ayacucho) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rarotongan Romania Romany (Macedonia) Romany (Macedonia) Cyrillic Romany (Serbia) Romany (Vlax, Russia) Ronga Russia Russia Mumuii Awiemɔ Réunion Creole Samoa Sango Sateré-Mawé Sepedi Sepulana Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Somali South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Tagalog Tahiti Tajiki Talian Tamil Tandroy Tankarana Tarascan Tatar Telugu Tetun Dili Thailand Ticuna Tigrinya Tiv Tojolabal Tonga Totonac Tshiluba Tsonga Turkey Turkmen Tuvinia Twi Tzeltal Tzotzil Ukrain Umbundu Urdu Urhobo Uruund Uzbek Uzbek (Roman) Valencian Venda Venezuela Mumuii Awiemɔ Vietnam Wallis Waray-Waray Wayuunaiki Welsh Wichi Wolaita Wolof Xhosa Yoruba Zande Zapotec (Isthmus) Zapotec (Lachiguiri) Zulu\nAni Jeŋ Shikpamɔ Kɛ Biblia Lɛ Kpãa Gbee?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko Ani Jeŋ Shikpamɔ Kɛ Biblia Lɛ Kpãa Gbee?\nHɛɛ, eyɛ mli akɛ Biblia lɛ jeee jeŋ shikpamɔ wolo moŋ, shi kɛ́ eewie jeŋ shikpamɔ he lɛ, nibii ni ewieɔ lɛ fɛɛ ja. Hã wɔkwɛ nɔkwɛmɔnii komɛi ni tsɔɔ akɛ jeŋ shikpamɔ kɛ Biblia lɛ kpãa gbee, ni akɛ, nibii yɛ Biblia lɛ mli ni kɛ jeŋ shikpamɔ kpãa gbee, shi esoro mɛi ni hi shi yɛ Biblia beiaŋ lɛ ekomɛi asusumɔi kwraa yɛ nibii nɛɛ ahe.\nJeŋ muu lɛ fɛɛ yɛ shishijee. (1 Mose 1:1) Nɔ ni tamɔɔɔ nakai lɛ, blema saji babaoo ni awieɔ lɛ tsɔɔ akɛ, abɔɔɔ je lɛ shi moŋ eba kɛtsɔ nibii basaa anɔ. Babilonbii lɛ heɔ amɛyeɔ akɛ nyɔŋmɔi komɛi ni jɛ ŋshɔi enyɔ amli lɛ ji mɛi ni fɔ je lɛ. Blema saji krokomɛi hu kɛɔ akɛ, jeŋ muu lɛ fɛɛ jɛ wɔlɔ mli kɛba.\nAdebɔɔ he mlai kudɔɔ jeŋ muu lɛ fɛɛ daa nɛɛ, jeee wɔji asusumɔi. (Hiob 38:33; Yeremia 33:25) Saji komɛi ni afo atã ni jɛ je lɛ hei komɛi lɛ tsɔɔ akɛ gbɔmɛi nyɛɛɛ amɛye amɛhe kɛjɛ nyɔŋmɔi ni yitseiaŋ wala lɛ anifeemɔi ni baa trukaa ahe.\nShikpɔŋ lɛ tsotsoro kɔɔyɔɔ lɛ mli, etsotsorooo nɔ ko nɔ ko nɔ. (Hiob 26:7) Blemabii babaoo he amɛye akɛ, je lɛ yɛ tɛtrɛɛ ni ema kãkãlɔ ko, loo kooloo ko tamɔ ŋa nɔ tsina loo hãla ko nɔ.\nHulu la lɛ gbalaa nu kɛjɛɔ ŋshɔ lɛ mli kɛ hei krokomɛi kɛyaa ŋwɛi, kɛkɛ lɛ no sɛɛ lɛ, enɛ eshwie shikpɔŋ lɛ nɔ akɛ nugbɔ, snoo, loo nyɔŋmɔŋtɛi. (Hiob 36:27, 28; Jajelɔ 1:7; Yesaia 55:10; Amos 9:6) Blema Greekbii hiɛ susumɔ lɛ akɛ, ŋshɔ yɛ shikpɔŋ lɛ shishi, ni emli nui lɛ baa ni ebafeɔ faa; amɛhiɛ susumɔ nɛɛ mli aahu kɛyashi afi 1700 Ŋ.B afii lɛ amli.\nGɔji lɛ woɔ amɛhe nɔ ni amɛnyɔɔ mli, ni gɔji ni yɔɔ ŋmɛnɛ lɛ, be ko ni eho lɛ amɛyɛ nui lɛ ashishi. (Lala 104:6, 8) Shi, blema adesai ni mɛi tãa lɛ kɛɔ akɛ nyɔŋmɔi lɛ ji mɛi ni bɔ gɔji lɛ bɔ ni amɛyɔɔ ŋmɛnɛ lɛ.\nFalefalefeemɔ hãaa helai komɛi amɔmɔ wɔ. Mla ni akɛhã Israel maŋ lɛ eko ji kɛ́ mɔ ko yata gbonyo he lɛ, efɔ etadei lɛ ahe, kɛ́ mɔ ko miiye tsɛŋemɔ hela lɛ, atsĩ enaa awo tsu mli, ni kɛ́ mɔ ko tee nii amli lɛ, etsa shi ni efu koni ekagba mɛi anaa. (3 Mose 11:28; 13:1-5; 5 Mose 23:13) Nɔ ni tamɔɔɔ nakai lɛ, bei amli ni akɛ mla nɛɛ hãa lɛ, gbɛ kome ni Ejiptbii lɛ tsɔɔ nɔ amɛtsaa fala ji, amɛkɛ gbɔmɔ fee futuɔ nɔ ko ni amɛkɛtoɔ fala nɔ.\nAni Biblia lɛ ewie nɔ ko ni ejaaa yɛ jeŋ shikpamɔ naa?\nKɛ́ apɛi Biblia lɛ mli jogbaŋŋ lɛ, anaa akɛ hetoo lɛ ji dabi. Naa susumɔi komɛi ni ejaaa ni ahiɛ yɛ bɔ ni Biblia lɛ wieɔ nibii komɛi ni kɔɔ jeŋ shikpamɔ he lɛ ahe:\nAfo atã: Biblia lɛ kɛɔ akɛ, abɔ jeŋ muu lɛ fɛɛ yɛ gbii ekpaa mli, ni gbii lɛ eko fɛɛ eko hiɛ ŋmɛlɛtswai 24.\nAnɔkwa sane: Biblia lɛ tsɔɔ akɛ, Nyɔŋmɔ bɔ je lɛ, shi etsɔɔɔ ŋmɛlɛtswai pɔtɛɛ ni ekɛfee nakai. (1 Mose 1:1) Agbɛnɛ hu, Mose klɛŋklɛŋ wolo lɛ etsɔɔɔ be sɛɛ kɛlɛ ni gbii ni akɛbɔ je lɛ, ni awie he yɛ yitso kome lɛ mli lɛ eko fɛɛ eko heɔ. Anɔkwa, atsɛ ŋmɛlɛtswai fɛɛ ni ehe ni akɛbɔ ŋwɛi kɛ shikpɔŋ lɛ akɛ “gbi.”—1 Mose 2:4.\nAfo atã: Biblia lɛ kɛɔ akɛ abɔ jwɛi, tsei, kɛ kwɛ̃ɛ nii dani abɔ hulu lɛ koni eye ebua nɔ ni Blɔfo tsɛɔ lɛ fotosintɛsis, ni ji gbɛ ni jwɛi, tsei, kwɛ̃ɛ nii, kɛ nibii krokomɛi tsɔɔ nɔ amɛgbalaa hulu la lɛ kɛtsuɔ nii lɛ.—1 Mose 1:11, 16.\nAnɔkwa sane: Biblia lɛ tsɔɔ akɛ abɔ hulu lɛ, ni ji ŋulamii lɛ ateŋ ekome ni fata nibii ni feɔ “ŋwɛi lɛ” ahe lɛ dani abɔ jwɛi, kwɛ̃ɛ nii, kɛ tsei. (1 Mose 1:1) Gbi ni abɔɔ ade lɛ, “gbi” klɛŋklɛŋ lɛ nɔ lɛ, hulu la lɛ kpɛ kɛjɛ ŋwɛi kɛshɛ shikpɔŋ lɛ nɔ. Yɛ adebɔɔ “gbi” ni ji etɛ lɛ nɔ lɛ, be ni je lɛ tseɔ lɛ no mli lɛ, hulu la naa ewa bɔ ni sa ni tsei, jwɛi, kɛ kwɛ̃ɛ nii baanyɛ aná hulu la ni sa kɛtsu nii. (1 Mose 1:3-5, 12, 13) Sɛɛ mli kwraa dani ana hulu lɛ faŋŋ kɛjɛ shikpɔŋ lɛ nɔ.—1 Mose 1:16.\nAfo atã: Biblia lɛ kɛɔ akɛ hulu lɛ bɔleɔ shikpɔŋ lɛ.\nAnɔkwa sane: Jajelɔ 1:5 lɛ kɛɛ akɛ: “Hulu lɛ teɔ shi, ni hulu lɛ nyɔɔ shi; ni eyeɔ oyai kɛkuɔ esɛɛ kɛyaa he ni eteɔ shi yɛ lɛ ekoŋŋ.” Kɛ̃lɛ, sane nɛɛ miitsɔɔ bɔ ni anaa hulu lɛ akɛ eete shi ni eenyɔ shi kɛ́ ookwɛ kɛmiijɛ shikpɔŋ lɛ nɔ kɛkɛ. Ŋmɛnɛ po lɛ, eyɛ mli akɛ ale akɛ shikpɔŋ lɛ bɔleɔ hulu lɛ moŋ, shi akɛ wiemɔi tamɔ “hulu shitee” kɛ “hulu shinyɔɔ” tsuɔ nii.\nAfo atã: Biblia lɛ kɛɔ akɛ shikpɔŋ lɛ yɛ tɛtrɛɛ.\nAnɔkwa sane: Biblia lɛ kɛ wiemɔ ni ji “shikpɔŋ lɛ naagbeehei lɛ” tsuɔ nii kɛdamɔɔ shi kɛhãa “shikpɔŋ lɛ nɔ hei ni jekɛ waa lɛ”; enɛ etsɔɔɔ akɛ shikpɔŋ lɛ yɛ tɛtrɛɛ loo koji yɛ he. (Bɔfoi 1:8; shishigbɛ niŋmaa) Nakai nɔŋŋ akɛ wiemɔ ni ji “shikpɔŋ koji ejwɛ lɛ” damɔɔ shi kɛhãa shikpɔŋ muu lɛ fɛɛ; ŋmɛnɛ lɛ, mɔ ko baanyɛ ekɛ kooyi kɛ wuoyi, bokã kɛ anai fɛɛ atsu nii shi kome kɛdamɔ shi kɛhã shikpɔŋ muu lɛ fɛɛ.—Yesaia 11:12; Luka 13:29.\nAfo atã: Biblia lɛ kɛɔ akɛ, kɛ́ nɔ ko yɛ kokroo ni ji circle lɛ, emli kɛlɛ lɛ toi etɛ ji nɔ ni feɔ enaabu naabui ni Blɔfo tsɛɔ lɛ circumference lɛ jekɛmɔ, shi yibɔ ni ja lɛ ji nɔ ni Blɔfo tsɛɔ lɛ pi (π), loo aaafee yibɔ 3.1416.\nAnɔkwa sane: Kɛ́ okane 1 Maŋtsɛmɛi 7:23 kɛ 2 Kronika 4:2 lɛ, ehãa onaa akɛ be ni asusu “nu taŋki agbo ko ni atsɛɔ lɛ Ŋshɔ lɛ ni akɛ dade fee lɛ,” ana akɛ enaabu ni yɔɔ kokroo lɛ kɛjɛ biɛ kɛyashi biɛ lɛ feɔ ninetalɔi 10, ni “kɛ́ okɛ susumɔ kpãa bɔle he lɛ, efeɔ ninetalɔi 30.” Eeenyɛ efee akɛ, be ni asusuɔ lɛ, akɛ yibɔ fioo ko ni tsakeee yibɔ diɛŋtsɛ ni aná lɛ fata he, nɔ ni Blɔfo tsɛɔ lɛ nearest round number lɛ. Eeenyɛ efee hu akɛ, asusu taŋki lɛ kɛjɛ emligbɛ kɛ ekponɔgbɛ hu.\nBiblia Lɛ Sanebimɔi Ni Biblia Lɛ Ehã Hetoo Biblia Lɛ Ja Yɛ Jeŋ Shikpamɔ Naa Jeŋ Shikpamɔ Kɛ Biblia Lɛ\nAni ole akɛ mɛi ni susuɔ akɛ gbii ekpaa pɛ akɛbɔ ade lɛ ekomɛi asusumɔ kɛ Biblia lɛ kpãaa gbee kwraa?\nKɛmaje Mɔ Ko Kɛmaje Mɔ Ko Ani Jeŋ Shikpamɔ Kɛ Biblia Lɛ Kpãa Gbee?\nijwbq sane 82\nBɔ ni Oná Jeŋ Shikpamɔ He Sɛɛ


Yohane 5 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAtsa nuu helatsɛ ko yɛ Betesda (1-18)\nYesu Tsɛ hã lɛ hegbɛ (19-24)\nGbohii lɛ baanu Yesu gbee (25-30)\nOdasei ni kɔɔ Yesu he (31-47)\n5 Enɛ sɛɛ lɛ, Yudafoi lɛ agbi jurɔ ko bashɛ, ni Yesu kwɔ kɛtee Yerusalem. 2 Agbɛnɛ kpaakpo ko yɛ Yerusalem Gwantɛŋi Agbó lɛ masɛi ni atsɛɔ lɛ yɛ Hebri mli akɛ Betesda, ni eyɛ koii enumɔ. 3 Mɛi pii ni ji helatsɛmɛi, shwilafoi, akpakei, kɛ mɛi ni niji kɛ naji egbogboi kamɔ koii nɛɛ ashishi. 4 —— 5 Shi nuu ko yɛ jɛmɛ ní hela ehao lɛ afii nyɔŋmai etɛ kɛ kpaanyɔ. 6 Be ni Yesu na nuu nɛɛ kã jɛmɛ, ní ele akɛ hela ehao lɛ be kplaŋŋ lɛ, ekɛɛ nuu lɛ akɛ: “Oosumɔ ni ohe awa bo?” 7 Helatsɛ lɛ hã lɛ hetoo akɛ: “Onukpa, mibɛ mɔ ko ni kɛ́ ata nu lɛ mli lɛ, ebaawó mi ewo mli, shi kɛ́ miiba lɛ, mɔ kroko tsɔɔ mihiɛ ebagbeɔ mli.” 8 Yesu kɛɛ lɛ akɛ: “Tee shi! Wó osaa lɛ ni onyiɛ.” 9 Ni amrɔ lɛ, nuu lɛ he wa lɛ, ni ewó esaa lɛ ni ebɔi nyiɛmɔ. Nakai gbi lɛ Hejɔɔmɔ Gbi ni. 10 No hewɔ lɛ, Yudafoi lɛ bɔi nuu ni atsa lɛ lɛ kɛɛmɔ akɛ: “Hejɔɔmɔ Gbi nɛ, ni mla eŋmɛɛɛ gbɛ akɛ owóɔ saa lɛ.” 11 Shi ehã amɛ hetoo akɛ: “Mɔ tuuntu ni hã mihe wa mi lɛ kɛɛ mi akɛ, ‘Wó osaa lɛ ni onyiɛ.’” 12 Amɛbi lɛ akɛ: “Namɔ ji mɔ ni kɛɛ bo akɛ, ‘Wó osaa lɛ ni onyiɛ’ lɛ?” 13 Shi nuu ni atsa lɛ lɛ leee mɔ ni ji, ejaakɛ Yesu ebote asafoku ni yɔɔ jɛmɛ lɛ ateŋ. 14 Enɛ sɛɛ lɛ, Yesu na lɛ yɛ sɔlemɔwe lɛ ni ekɛɛ lɛ akɛ: “Naa, ohe ewa bo. Kaafee esha dɔŋŋ, koni nɔ ko ni fe tsutsu nɔ lɛ akaba onɔ.” 15 Nuu lɛ yiŋ etee ni eyakɛɛ Yudafoi lɛ akɛ Yesu ji mɔ ni hã ehe wa lɛ lɛ. 16 Enɛ hewɔ lɛ, Yudafoi lɛ bɔi Yesu haomɔ ejaakɛ eefee nibii nɛɛ yɛ Hejɔɔmɔ Gbi lɛ nɔ. 17 Shi ehã amɛ hetoo akɛ: “Mi-Tsɛ kã he eetsu nii kɛbashi amrɔ nɛɛ, ni mi hu mikã he miitsu nii.” 18 Enɛ hewɔ ni Yudafoi lɛ je shishi amɛtao lɛ amɛgbe fe tsutsu lɛ, ejaakɛ jeee Hejɔɔmɔ Gbi lɛ kɛkɛ ebuleɔ, shi moŋ eetsɛ Nyɔŋmɔ akɛ lɛ diɛŋtsɛ e-Tsɛ, eetsɔɔ akɛ ekɛ Nyɔŋmɔ yeɔ egbɔ. 19 No hewɔ lɛ, Yesu here nɔ ekɛɛ amɛ akɛ: “Lɛɛlɛŋ, lɛɛlɛŋ, miikɛɛ nyɛ akɛ, Bi lɛ diɛŋtsɛ nyɛŋ eto eyiŋ efee nɔ ko, ja nɔ ni enaa akɛ Tsɛ lɛ feɔ lɛ. Ejaakɛ nibii fɛɛ ni nakai mɔ lɛ feɔ lɛ, nomɛi nɔŋŋ Bi lɛ hu feɔ. 20 Ejaakɛ Tsɛ lɛ dɔɔ Bi lɛ he ni etsɔɔ lɛ nibii fɛɛ ni lɛ diɛŋtsɛ efeɔ lɛ, ni ebaatsɔɔ lɛ nitsumɔi wuji fe enɛɛmɛi tete, koni nyɛnaa akpɛ nyɛhe. 21 Ejaakɛ bɔ ni Tsɛ lɛ teɔ gbohii ashi ni ehãa amɛ wala lɛ, nakai nɔŋŋ Bi lɛ hu ŋɔɔ wala ehãa mɔ fɛɛ mɔ ni esumɔɔ akɛ ehã lɛ lɛ. 22 Ejaakɛ Tsɛ lɛ ekojooo mɔ ko mɔ ko, shi moŋ etu kojomɔ lɛ fɛɛ ewo Bi lɛ dɛŋ, 23 koni mɛi fɛɛ kɛ woo ahã Bi lɛ tamɔ bɔ ni amɛkɛ woo hãa Tsɛ lɛ. Mɔ fɛɛ mɔ ni kɛ woo hãaa Bi lɛ, ekɛ woo hãaa Tsɛ lɛ ni tsu lɛ lɛ hu. 24 Lɛɛlɛŋ, lɛɛlɛŋ, miikɛɛ nyɛ akɛ, mɔ fɛɛ mɔ ni nuɔ miwiemɔ ni eheɔ mɔ ni tsu mi lɛ eyeɔ lɛ yɛ naanɔ wala, ni ebaŋ kojomɔ mli, shi moŋ efo mli kɛjɛ gbele mli kɛtee wala mli. 25 “Lɛɛlɛŋ, lɛɛlɛŋ, miikɛɛ nyɛ akɛ, ŋmɛlɛtswaa lɛ miiba, ni eshɛ agbɛnɛ, be mli ni gbohii lɛ baanu Nyɔŋmɔ Bi lɛ gbee, ni mɛi ni bo toi* lɛ baaná wala. 26 Ejaakɛ bɔ ni Tsɛ lɛ yɔɔ wala yɛ lɛ diɛŋtsɛ emli* lɛ, nakai nɔŋŋ eŋɔhã Bi lɛ hu akɛ ená wala yɛ lɛ diɛŋtsɛ emli. 27 Ni ehã lɛ hegbɛ akɛ ekojo, ejaakɛ lɛ ji gbɔmɔ Bi lɛ. 28 Enɛ akafee nyɛ naakpɛɛ, ejaakɛ ŋmɛlɛtswaa lɛ miiba, be mli ni mɛi fɛɛ ni yɔɔ gbohii akaimɔ bui lɛ amli lɛ baanu egbee 29 ni amɛbaaje kpo, mɛi ni fee nibii kpakpai lɛ baaná wala gbohiiashitee, ni mɛi ni tsu nihiinii lɛ baaná fɔbuu kojomɔ gbohiiashitee. 30 Mi diɛŋtsɛ minyɛŋ miyiŋ mato mafee nɔ ko. Bɔ ni minuɔ lɛ, nakai mikojoɔ, ni mikojomɔ lɛ ja, ejaakɛ mitaooo nɔ ni mi diɛŋtsɛ misumɔɔ, shi moŋ nɔ ni mɔ ni tsu mi lɛ sumɔɔ. 31 “Kɛ́ mi kome miyeɔ mihe odase lɛ, midase lɛ, jeee anɔkwale ni. 32 Mɔ kroko yɛ ni yeɔ mihe odase, ni mile akɛ odase ni eyeɔ yɛ mihe lɛ, anɔkwale ni. 33 Nyɛtsu mɛi kɛtee Yohane ŋɔɔ, ni eye anɔkwale lɛ he odase. 34 Shi mi lɛ, mikɛ mihe efɔ̃ɔɔ gbɔmɔ ko odase nɔ, shi moŋ miiwie nibii nɛɛ koni ahere nyɛyiwala. 35 Nakai nuu lɛ ji kane ni tsoɔ ni kpɛɔ, ni nyɛsumɔɔ akɛ nyɛmii ashɛ nyɛhe babaoo yɛ ela lɛ mli be kukuoo ko. 36 Shi miyɛ odase ni fe Yohane nɔ lɛ, ejaakɛ nitsumɔi tuuntu ni mi-Tsɛ kɛwo midɛŋ akɛ mitsu migbe naa lɛ, nakai nitsumɔi lɛ ni mitsuɔ lɛ yeɔ mihe odase akɛ Tsɛ lɛ tsu mi. 37 Ni Tsɛ lɛ ni tsu mi lɛ diɛŋtsɛ eye mihe odase. Nyɛnuko egbee dã, ni asaŋ nyɛnako esu dã, 38 ni ewiemɔ lɛ ehiii nyɛmli, ejaakɛ mɔ tuuntu ni etsu lɛ lɛ, nyɛheee lɛ nyɛyeee. 39 “Nyɛmiitao Ŋmalɛi lɛ amli, ejaakɛ nyɛsusuɔ akɛ kɛtsɔ nomɛi anɔ lɛ nyɛbaaná naanɔ wala; ni nomɛi nɔŋŋ* ji nii ni yeɔ mihe odase lɛ. 40 Ni kɛ̃lɛ nyɛsumɔɔɔ akɛ nyɛbaa miŋɔɔ koni nyɛná wala. 41 Mitaooo gbɔmɛi ahiɛnyam, 42 shi mile jogbaŋŋ akɛ nyɛbɛ Nyɔŋmɔ suɔmɔ lɛ yɛ nyɛmli. 43 Miba yɛ mi-Tsɛ gbɛ́i mli, shi nyɛhereee mi. Kɛ́ mɔ kroko ba yɛ lɛ diɛŋtsɛ egbɛ́i mli lɛ, nyɛbaahere nakai mɔ lɛ. 44 Kɛ́ nyɛwoɔ gbɔmɛi ahiɛ nyam ni nyɛtaoɔ hiɛnyam kɛjɛɔ amɛdɛŋ, shi hiɛnyam ni jɛ Nyɔŋmɔ kome pɛ lɛ ŋɔɔ lɛ, nyɛtaooo lɛ, te nyɛbaafee tɛŋŋ nyɛhe nyɛye lɛ? 45 Nyɛkasusua akɛ mikɛ sane baafɔ̃ nyɛnɔ yɛ Tsɛ lɛ hiɛ; mɔ ko yɛ ni kɛ sane fɔ̃ɔ nyɛnɔ, lɛ ji Mose, mɔ ni nyɛkɛ nyɛhiɛ efɔ̃ enɔ lɛ. 46 Anɔkwa, eji nyɛhe Mose nyɛye kulɛ, nyɛbaahe mi nyɛye, ejaakɛ nakai mɔ lɛ ŋma mihe sane. 47 Shi kɛ́ nyɛheee nakai mɔ lɛ niŋmai lɛ nyɛyeee lɛ, te nyɛaafee tɛŋŋ nyɛhe miwiemɔi lɛ nyɛye lɛ?”\n^ Aloo “mɛi ni boɔ toi.”\n^ Aloo “yɔɔ wala nɔkeenɔ lɛ yɛ lɛ diɛŋtsɛ emli.”\n^ Ni tsɔɔ akɛ, Ŋmalɛi lɛ.


Kɛ́ Mɛi Miiwie Mihe Hu? | Oblahii kɛ Oblayei Biɔ Akɛ\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Bulgaria Cebuano Chichewa Chinese Mandarin (Simplified) Chinese Mandarin (Traditional) Croatia Czech Denmark Dutch English (Blɔfo) Estonia Ewe Fiji Finland French Ga Georgia Germany Haitian Creole Hebri Hela Hiligaynon Hungary Iceland Iloko Indonesia Italia Japan Kinyarwanda Kirghiz Kirundi Korea Lithuania Macedonia Malagasy Malayalam Malta Myanmar Norway Nzema Ossetia Poland Portugal Romania Russia Sepedi Serbia Serbia (Roma) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tatar Telugu Thailand Tsonga Turkey Turkmen Ukrain Umbundu Vietnam Xhosa Zulu\nNɔ hewɔ ni eyeɔ awui\nSane gbonyo—jeee be fɛɛ be obaanyɛ otsĩ naa\nSane kpakpa—esaaa akɛ ohãa egbaa onaa fe nine\nOyɔse akɛ onaanyo ko eyawie ohe. Ani eyɛ mlɛo kɛhã bo akɛ obaaŋmɛɛ he?\nNaagba bɛ he\nEnyɛŋ eba lɛ nakai\nOyɔse akɛ onaanyo ko eyawie ohe. Ani eyɛ mlɛo kɛhã bo akɛ obaaya onaanyo lɛ ŋɔɔ ni okɛ lɛ ayawie he?\nOyɔse akɛ onaanyo ko eyawie ohe—ni ole ehe saji fɔji komɛi. Ani ebaafee mlɛo kɛhã bo akɛ otɔ̃ŋ he owele?\nKɛ́ ohã saji nɛɛ eko hetoo akɛ “ewa” aloo “enyɛŋ eba lɛ nakai” lɛ, sane nɛɛ baaye abua bo ni ona nɔ ni esa akɛ ofee kɛ́ mɔ ko wie ohe.\nMɔhe wiemɔi komɛi yɛ ni gbeɔ mɔ he guɔ—eko ji, amalei ni ajeɔ gbɛ awieɔ ni akɛfiteɔ mɔ gbɛ́i. Kɛ̃lɛ, kɛ́ hiɛdɔɔ bɛ mɔhe wiemɔ lɛ he po lɛ, ebaanyɛ eye awui—titri lɛ kɛ́ mɔ ni wie ohe lɛ ji mɔ ko ni bɛŋkɛ bo kpaakpa!—Lala 55:12-14, Ga Biblia hee.\n“Miná mile akɛ minaanyo ko miiwie mihe, ekɛɛ misusuuu mɛi krokomɛi ahe. Egba minaa waa! Minaaa nɔ hewɔ ni esa akɛ ewie nakai.”—Ashley.\nAnɔkwa sane: Kɛ́ mɔ ni gbɛɔ ohe sane eshwãa lɛ ji onaanyo jio, ejeee onaanyo jio lɛ, kɛ́ oná ole akɛ mɛi krokomɛi miiwie ohe sane fɔŋ lɛ, onaŋ he miishɛɛ.\nMɛi wieɔ mɛi ahe yɛ yiŋtoi srɔtoi ahewɔ, ekomɛi ji:\nSusumɔ kpakpa hewɔ. Abɔ adesai ni amɛkɛ amɛhe ashãra. No hewɔ lɛ, ebɛ naakpɛɛ akɛ wɔkɛ wɔhe baagba sane (loo ni wɔwie mɛi krokomɛi ahe). Anɔkwa, Biblia lɛ woɔ wɔ hewalɛ ni ‘wɔtao nibii ni hi’ wɔhã mɛi krokomɛi—Filipibii 2:4.\n“Bei babaoo lɛ, gbɔmɛi ahe wiemɔ ji nɔ ni mɛi nyaa he waa!”—Bianca.\n“Anɔkwa sane ji akɛ, misumɔɔ ni male nɔ ni yaa nɔ yɛ mɛi ashihilɛ mli ni mikɛ mɛi krokomɛi wieɔ he. Mileee nɔ hewɔ—shi misumɔɔ ni mafee nakai kɛkɛ.”—Katie.\nAnihaofeemɔ. Yɛ Biblia beiaŋ lɛ, mɛi komɛi yɛ ni “nɔ ni eshwɛ amɛ pɛ ji amɛgba sane hee ko loo amɛbo sane hee ko toi.” (Bɔfoi 17:21) Nakai nɔŋŋ eji ŋmɛnɛ!\n“Bei komɛi lɛ, kɛ́ sane ko bɛ lɛ, mɛi komɛi sumɔɔ ni amɛsɔ̃ eko ni amɛwie he.”—Joanna.\nGbɔjɔmɔi. Yiŋtoo kpakpa hewɔ ni Biblia lɛ woɔ wɔ hewalɛ ni wɔkɛ wɔhe akato mɛi krokomɛi ahe lɛ. (Galatabii 6:4) Mɔbɔ sane ji akɛ, mɛi komɛi tsuɔ amɛgbɔjɔmɔi lɛ ahe nii kɛtsɔ mɛi krokomɛi ahe osheku ni amɛyeɔ lɛ nɔ.\n“Bei pii lɛ, oshekuyeli hãa anaa nɔ ko yɛ oshekuyelɔi lɛ ahe. Bei babaoo lɛ, kɛ́ abote mli lɛ, abaana akɛ mɛi ni yeɔ mɛi krokomɛi ahe osheku lɛ miiye mɛi ni amɛyeɔ amɛhe osheku lɛ ahe awuŋa. Amɛyeɔ mɛi ahe osheku koni amɛná miishɛɛ, ní amɛnu he akɛ, amɛhi fe mɛi ni amɛyeɔ amɛhe osheku lɛ.”—Phil .\nAnɔkwa sane: Osumɔ jio osumɔɔɔ jio, mɛi baawie mɛi krokomɛi ahe—ni bo hu ofata he.\nEkã shi faŋŋ akɛ onyɛŋ otsí mɛi fɛɛ anaa ni amɛkawie ohe, shi obaanyɛ okpɛ oyiŋ kɛji obaajie naa aloo ojieŋ naa. Kɛ́ oná ole akɛ mɛi miigbɛ ohe saji kɛmiishwa lɛ, kɛhooo lɛ oyɛ nibii enyɔ ni obaanyɛ ofee.\nNƆ NI OBAAFEE 1: Ŋmɛɛmɔ he . Bei pii lɛ, ehi waa akɛ obaaŋmɛɛ he—titri lɛ kɛ́ nɔ ni awie yɛ ohe lɛ he ehiaaa. Okɛ Biblia mli ŋaawo nɛɛ atsu nii: “Kaahã omumɔ mli miifũ oyá.”—Jajelɔ 7:9.\n“Minu akɛ mɛi miikɛɛ akɛ mikɛ oblanuu ko nyiɛ kɛhã gbalashihilɛ—mɔ ko ni mikɛ lɛ ekpeko po dã! Mina akɛ eji kwashiai asane no hewɔ lɛ miŋmɛɛ he.”—Elise .\n“Kɛ́ mɔ ko yɛ gbɛ́i kpakpa lɛ ewaŋ kwraa kɛhaŋ lɛ akɛ ebaakpee oshekuyeli naa. Kɛ́ obaa ojeŋ jogbaŋŋ, ni mɛi gbɛ ohe sane fɔŋ amɛshwã po lɛ, mɛi fioo pɛ baahe aye. Gbɛ́i kpakpa ni oyɔɔ lɛ baahã oye omanye.”—Allison .\nNɔ ko ni baanyɛ aye abua bo: Ŋmaa (1) nɔ ni awie yɛ ohe lɛ kɛ(2) bɔ ni onu he ohã. Akɛni okɛ ‘otsui ewie’ hewɔ lɛ, ewaŋ kɛhaŋ bo kwraa akɛ obaaŋmɛɛ he—Lala 4:4, Ga Biblia hee.\nNƆ NI OBAAFEE: Yaana mɔ ni je ohe wiemɔ lɛ shishi lɛ. Kɛ́ onu he akɛ nɔ ni awie yɛ ohe lɛ yɛ hiɛdɔɔ lɛ, no lɛ obaanyɛ okpɛ oyiŋ akɛ obaayana mɔ ni je ohe wiemɔ lɛ shishi lɛ.\n“Kɛ́ oyana mɛi ni wieɔ ohe lɛ, ebaahã amɛna akɛ ayoo amɛ. Agbɛnɛ hu, ebaahã amɛná ohe jwɛŋmɔ kpakpa, ni obaanyɛ osaa naagba ni eba lɛ.”—Elise.\nDani obaayana mɔ ni wie ohe lɛ, susumɔ Biblia mli shishitoo mlai nɛɛ ahe ni okɛ sanebimɔi ni fata he lɛ apɛi omli.\n“Mɔ ni nuuu sane dani ehereɔ nɔ lɛ, eji buulufeemɔ.” (Abɛi 18:13) ‘Ani mile anɔkwalei fɛɛ ni yɔɔ sane lɛ mli? Ani ebaanyɛ eba lɛ akɛ mɔ ni bɔ mi sane lɛ, lɛ diɛŋtsɛ lɛ eyanuuu sane lɛ shishi jogbaŋŋ?’\n‘Ohe afee oya kɛ sane toiboo, kaaye ohe oyai kɛwie, omli akafu oya.’ (Yakobo 1:19) ‘Ani be nɛɛ ji be ni hi fe fɛɛ ni esa akɛ mayana mɔ ni wie mihe lɛ? Ani miyɛ nɔmimaa akɛ bɔ ni mitsuɔ sane lɛ he nii lɛ ja? Aloo ebaahi akɛ mamɛ ni mitsui he ajɔ dani mitsu sane lɛ he nii?’\n“Nɔ fɛɛ nɔ ni nyɛtaoɔ akɛ mɛi afee ahã nyɛ lɛ, esa akɛ nyɛ hu nyɛfee nakai nɔŋŋ nyɛhã amɛ.” (Mateo 7:12) ‘Kɛ́ bo ji mɔ ni yaye mɔ lɛ he osheku lɛ, te obaasumɔ ni ekɛbo aye ahã tɛŋŋ? Mɛɛ shihilɛ mli masumɔ ni mɔ lɛ kɛ mi asusu naagba lɛ he yɛ? Mɛɛ wiemɔi kɛ su ni kɛ́ mɔ lɛ kɛtsu nii lɛ, ebaahi waa?’\nNɔ ko ni baanyɛ aye abua bo: Dani obaayana oshekuyelɔ lɛ, ŋmalamɔ nɔ ni oto ni obaakɛɛ. No sɛɛ lɛ, mɛɛ ni otsi loo otsii enyɔ aho, koni okane nɔ ni oŋmala lɛ ekoŋŋ, ni okwɛ akɛ obaanyɛ ofee tsakemɔi komɛi yɛ mli lo. Kɛfata he lɛ, okɛ fɔlɔ ko loo onaanyo ko ni kɛ Biblia shishitoo mlai tsuɔ nii lɛ agba he sane ni obi lɛ ŋaawoo.\nAnɔkwa sane: Taakɛ eji yɛ nibii pii agbɛfaŋ lɛ, jeee be fɛɛ be obaanyɛ okudɔ mɔhe wiemɔ. Shi no etsɔɔɔ akɛ esa akɛ oŋmɛ gbɛ ni ekudɔ bo!\n“Akɛɛ akɛɛ saji lɛ, ekomɛi yɛ ni jwɛŋmɔ bɛ mli, ni ekomɛi hu yɛ hiɛdɔɔ waa. Kɛ́ jwɛŋmɔ bɛ mli lɛ, ŋmɛɛ mɔ he kɛkɛ. Shi kɛ́ eyɛ hiɛdɔɔ—ni ebaanyɛ efite ogbɛ́i lɛ—no lɛ, obaanyɛ oyana mɔ ni je shishi lɛ, ni okɛ lɛ awie he.” —Brianna.\n“Kɛ́ mɔ ko wie ohe lɛ, kaafee lɛ eko otse loo kaaye ehe osheku. Kɛ́ otɔ he owele lɛ, obaashwa ohe sɛɛ mli.”—Olivia.\nTe Mafee Tɛŋŋ Makpa Mɛi Ahe Wiemɔ?


KANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hela Hiligaynon Hungary Igbo Italia Korea Lithuania Malay Mizo Moore Myanmar Ndebele Norway Nzema Ossetia Poland Portuguese (Brazil) Quechua (Bolivia) Romania Russia Mumuii Awiemɔ Samoa Sepedi Sesotho (Lesotho) Setswana Shona Silozi Slovak Slovenia Swahili Tsonga Turkey Ukrain Urdu\n“Nuŋtsɔ [Yehowa] le lɛ diɛŋtsɛ emɛi lɛ.”—2 TIM. 2:19.\n1, 2. (a) Mɛni kã Yesu tsui nɔ? (b) Mɛɛ sanebimɔi esa akɛ wɔsusu he?\nGBI ko lɛ, Farisifonyo ko babi Yesu akɛ: “Te nɔ ni ji mla lɛ mli kita wuluŋ?” Yesu kɛɛ lɛ akɛ: “Suɔmɔ Nuŋtsɔ, o-Nyɔŋmɔ lɛ, kɛ otsui muu lɛ fɛɛ kɛ osusuma muu lɛ fɛɛ kɛ ojwɛŋmɔ muu lɛ fɛɛ.” (Mat. 22:35-37) Akɛni Yesu sumɔɔ eŋwɛi Tsɛ lɛ waa hewɔ lɛ, ehi shi yɛ wiemɔi nɛɛ anaa. Eye Yehowa anɔkwa yɛ eshihilɛ mli fɛɛ ni ekɛtsɔɔ akɛ wekukpãa ni kã ekɛ Yehowa teŋ lɛ kã etsui nɔ. No hewɔ ni beni eshwɛ fioo ni ebaagbo lɛ, enyɛ ewie akɛ Nyɔŋmɔ le lɛ akɛ eyeɔ E-kitai fɛɛ nɔ lɛ. Enɛ ha Yesu hi Yehowa suɔmɔ lɛ mli.—Yoh. 15:10.\n2 Ŋmɛnɛ lɛ, mɛi babaoo kɛɔ akɛ amɛsumɔɔ Nyɔŋmɔ. Ŋwanejee ko bɛ he akɛ wɔ hu wɔfata mɛi nɛɛ ahe. Shi esa akɛ wɔsusu saji ni he hiaa waa nɛɛ ahe: ‘Ani Nyɔŋmɔ le mi? Te Yehowa naa mi tɛŋŋ? Ani ebuɔ mi akɛ enɔ̃ ji mi?’ (2 Tim. 2:19) Kwɛ hegbɛ kpele ni eji akɛ mɔ aaaná ekɛ jeŋ muu fɛɛ Nɔyelɔ lɛ teŋ wekukpãa ni bɛŋkɛ kpaakpa tamɔ nɛkɛ!\n3. Mɛni hewɔ mɛi komɛi susuɔ akɛ amɛnyɛŋ amɛtsɔmɔ Yehowa nii lɛ, ni mɛni baaye abua wɔ ni wɔkwa susumɔ nɛɛ?\n3 Kɛlɛ, mɛi ni sumɔɔ Yehowa waa lɛ ateŋ mɛi komɛi susuɔ akɛ Nyɔŋmɔ nyɛŋ ekɛ amɛ afee enanemɛi. Mɛi komɛi nuɔ he akɛ amɛbɛ nɔ ko mli, ni no hewɔ lɛ amɛnaa amɛhe akɛ Yehowa nyɛŋ ekɛ amɛ afee enii. Shi le ni wɔle akɛ esoro bɔ ni Nyɔŋmɔ naa wɔ lɛ baanyɛ ashɛje wɔmii! (1 Sam. 16:7) Bɔfo Paulo kɛɛ enyɛmimɛi Kristofoi lɛ akɛ: “Kɛ mɔ ko miisumɔ Nyɔŋmɔ lɛ, lɛ Nyɔŋmɔ le.” (1 Kor. 8:3) Ja osumɔ Nyɔŋmɔ dani lɛ hu ebaale bo. Susumɔ sane nɛɛ he okwɛ: Mɛni hewɔ okaneɔ wolo tɛtrɛɛ nɛɛ? Mɛni hewɔ obɔɔ mɔdɛŋ akɛ osɔmɔ Yehowa kɛ otsui, osusuma, ojwɛŋmɔ, kɛ onyɛmɔ fɛɛ lɛ? Kɛ́ ojɔɔ ohe nɔ oha Nyɔŋmɔ ni abaptisi bo lɛ, mɛni ha ofee nakai? Biblia lɛ tsɔɔ akɛ, Yehowa pɛiɔ tsuii amli ekwɛɔ ni egbalaa mɛi ni sa lɛ kɛbaa eŋɔɔ. (Nyɛkanea Hagai 2:7; Yohane 6:44.) Enɛ hewɔ lɛ, obaanyɛ omu sane naa akɛ oosɔmɔ Yehowa ejaakɛ lɛ egbala bo. Kɛ́ mɛi ni egbala amɛ lɛ tee nɔ amɛye lɛ anɔkwa lɛ, ekwaŋ amɛ kɔkɔɔkɔ. Nyɔŋmɔ shwɛɛɛ amɛhe kwraa, ni esumɔɔ amɛ naakpa.—Lala 94:14.\n4. Mɛni hewɔ esa akɛ wɔya nɔ wɔjwɛŋ le ni Nyɔŋmɔ le wɔ lɛ nɔ lɛ?\n4 Bei abɔ ni Yehowa egbala wɔ nɛɛ, nɔ ni eshwɛ wɔ ji ni wɔto wɔhe yɛ esuɔmɔ lɛ mli. (Nyɛkanea Yuda 20, 21.) Kaimɔ akɛ Biblia lɛ tsɔɔ akɛ wɔbaanyɛ wɔkpale loo wɔkpalaŋ kɛjɛ Nyɔŋmɔ he. (Heb. 2:1; 3:12, 13) Ákɛ nɔkwɛmɔnɔ lɛ, bɔfo Paulo tsĩ Himeneo kɛ Fileto tã, ni no sɛɛ nɔŋŋ ni ewie wiemɔi ni yɔɔ 2 Timoteo 2:19 lɛ. Ekã shi faŋŋ akɛ, kulɛ Yehowa nii ji hii enyɔ nɛɛ, shi sɛɛ mli lɛ amɛdu gbɛ kɛjɛ anɔkwale lɛ he. (2 Tim. 2:16-18) Kaimɔ hu akɛ, mɛi komɛi hi Galata asafoi lɛ amli ni kulɛ Nyɔŋmɔ le amɛ, shi amɛyaaa nɔ amɛhiii mumɔŋ la lɛ mli. (Gal. 4:9) Esaaa akɛ wɔbuɔ wɔkɛ Nyɔŋmɔ teŋ wekukpãa lɛ akɛ nɔ ko flɛflɛ kɔkɔɔkɔ.\n5. (a) Mɛɛ sui komɛi Nyɔŋmɔ nyaa he? (b) Mɛɛ nɔkwɛmɔnii ahe wɔbaasusu?\n5 Sui komɛi yɛ ni Yehowa nyaa he waa. (Lala 15:1-5; 1 Pet. 3:4) Ale mɛi ni Nyɔŋmɔ le amɛ lɛ akɛ amɛyɛ hemɔkɛyeli ni amɛbaa amɛhe shi. Nyɛhaa wɔsusua hii enyɔ komɛi anɔkwɛmɔnii ahe wɔkwɛa, ni wɔna bɔ ni sui nɛɛ ha Yehowa sumɔ amɛ sane. Agbɛnɛ hu, wɔbaasusu nuu ko ni susu akɛ Nyɔŋmɔ le lɛ, shi eyawo ehe nɔ ni sɛɛ mli lɛ eyɔse akɛ Yehowa ekpoo lɛ lɛ he. Wɔbaanyɛ wɔkase nibii pii ni he hiaa kɛjɛ nɔkwɛmɔnii nɛɛ amli.\nMɛi Fɛɛ ni Heɔ Yeɔ lɛ Atsɛ\n6. (a) Mɛɛ hemɔkɛyeli Abraham ná yɛ Yehowa shiwoi lɛ amli? (b) Te Yehowa le Abraham eha tɛŋŋ?\n6 Abraham ji nuu ko ni ‘hé Yehowa eye.’ Anɔkwa, atsɛ́ lɛ ‘mɛi fɛɛ ní heɔ yeɔ lɛ atsɛ.’ (1 Mose 15:6; Rom. 4:11) Hemɔkɛyeli Abraham kɛshi eshĩa, enanemɛi, kɛ enibii kɛtee maŋ kroko nɔ yɛ shɔŋŋ. (1 Mose 12:1-4; Heb. 11:8-10) Afii pii asɛɛ lɛ, Abraham hemɔkɛyeli lɛ etãaa. Enɛ fee faŋŋ beni ebo Yehowa fãmɔ akɛ eŋɔ ebi “Isak eyashã afɔle” lɛ toi lɛ. (Heb. 11:17-19) Abraham hé Yehowa shiwoi lɛ eye, ni no hewɔ lɛ Nyɔŋmɔ na lɛ akɛ mɔ krɛdɛɛ ko; ele Abraham jogbaŋŋ. (Nyɛkanea 1 Mose 18:19.) Jeee le kɛkɛ Yehowa le akɛ Abraham yɛ shihilɛ mli; ena lɛ akɛ eshieŋtsɛ ní esumɔɔ lɛ waa.—Yak. 2:22, 23.\n7. Mɛni sa kadimɔ waa yɛ Yehowa shiwoi lɛ amlibaa he, ni te enɛ ná Abraham nɔ hewalɛ tɛŋŋ?\n7 Esa kadimɔ waa akɛ Abraham nine shɛɛɛ shikpɔŋ ni awo shi akɛ akɛbaaha lɛ lɛ nɔ dani egbo. Kɛfata he lɛ, egbo sɛɛ dani eseshi lɛ tsɔ ‘tamɔ ŋshɔ naa shia.’ (1 Mose 22:17, 18) Eyɛ mli akɛ shiwoi nɛɛ baaa mli beni Abraham yɔɔ wala mli lɛ moŋ, shi etee nɔ ená hemɔkɛyeli ni mli wa yɛ Yehowa mli. Ele akɛ kɛ́ Nyɔŋmɔ wie nɔ ko lɛ, ebaaba mli kɛ̃. Hɛɛ, Abraham hi shi yɛ nakai hemɔkɛyeli lɛ naa. (Nyɛkanea Hebribii 11:13.) Ani Yehowa le wɔ akɛ wɔyɛ hemɔkɛyeli ni tamɔ Abraham nɔ̃ lɛ?\nMɛɛ Yehowa ni Okɛtsɔɔ akɛ Oyɛ Hemɔkɛyeli\n8. Mɛni ji nibii komɛi ni sa ni mɛi komɛi shweɔ waa?\n8 Ekolɛ wɔyɛ nibii komɛi ni wɔmiishwe waa ni amɛba mli. Tɔmɔ ko kwraa bɛ he akɛ wɔɔshwe akɛ wɔbote gbalashihilɛ mli, wɔfɔ́, ni wɔná gbɔmɔtsoŋ hewalɛ kpakpa. Shi kɛlɛ, yɛ mɛi pii agbɛfaŋ lɛ, nibii nɛɛ ateŋ ekome loo nɔ̃ baanyɛ abɔ amɛ. Kɛ́ nakai eji yɛ wɔgbɛfaŋ lɛ, bɔ ni wɔbaatsu sane lɛ he nii wɔha lɛ baatsɔɔ kɛ́ wɔyɛ hemɔkɛyeli ni mli wa.\n9, 10. (a) Mɛɛ gbɛi anɔ mɛi komɛi tsɔɔ amɛtsuɔ nibii ni amɛshweɔ lɛ ahe nii? (b) Te onaa Nyɔŋmɔ shiwoi lɛ amlibaa ohaa tɛŋŋ?\n9 Ebafeŋ nɔ ni nilee yɔɔ mli akɛ wɔɔtsu nibii ni wɔshweɔ nɛɛ ahe nii yɛ gbɛ ni kɛ Nyɔŋmɔ gbɛtsɔɔmɔ kpaaa gbee nɔ. Nakai feemɔ baafite wɔkɛ Nyɔŋmɔ teŋ wekukpãa lɛ. Ákɛ nɔkwɛmɔnɔ lɛ, mɛi komɛi ehala tsofafeemɔ gbɛi ni teɔ shi woɔ Yehowa gbɛtsɔɔmɔ. Mɛi komɛi hu tsuɔ nitsumɔi ni haaa amɛnyɛ amɛya asafoŋ kpeei loo ehaa amɛkɛ amɛweku teŋ jekɛɔ. Ni kɛ́ mɔ ko ná suɔmɔ eha mɔ ko ni jeee heyelilɔ hu? Kɛ́ Kristofonyo ko kɔ gbɛ ni tamɔ nɛkɛ lɛ, ani eetao ni Yehowa ale lɛ lɛɛlɛŋ? Eji Abraham nu he akɛ Nyɔŋmɔ shiwoi lɛ asɛɛ miigbala shi ni eyanaaa tsui kulɛ, te Yehowa baanu he eha tɛŋŋ? Ni eji Abraham eyamɛɛɛ Yehowa, shi moŋ eŋɔfɔ̃ enɔ ni etao he ko ehi shi jogbaŋŋ yɛ, ni efee gbɛ́i eha ehe kulɛ, no hu? (Okɛto 1 Mose 11:4 lɛ he.) Ani kulɛ Yehowa baaya nɔ ele lɛ jogbaŋŋ?\n10 Mɛɛ nibii oná kulɛ amɛba mli? Ani ohemɔkɛyeli lɛ mli wa bɔ ni obaanyɛ omɛ Yehowa, mɔ ni ewo shi akɛ ebaaha otɔ kɛ nibii kpakpai fɛɛ ni otaoɔ lɛ? (Lala 145:16) Taakɛ ebalɛ yɛ Abraham gbɛfaŋ lɛ, jeee be fɛɛ be Nyɔŋmɔ haa eshiwoi baa mli oya taakɛ wɔkpaa gbɛ lɛ. Ni kɛlɛ, kɛ́ wɔná hemɔkɛyeli ni tamɔ Abraham nɔ lɛ ni wɔhi shi yɛ naa lɛ, Yehowa hiɛ sɔɔ waa. Kɛ́ wɔfee nakai lɛ, wɔbaaná he sɛɛ waa wɔsɛɛ.—Heb. 11:6.\nHeshibaa kɛ Henɔwomɔ He Nɔkwɛmɔnii\n11. Mɛɛ hegbɛi eeenyɛ efee akɛ Kora ná, ni mɛni no tsɔɔ yɛ bɔ ni eja Nyɔŋmɔ eha yɛ shishijee mli lɛ he?\n11 Mose jie bulɛ kpo etsɔɔ Yehowa gbɛjianɔtoo kɛ ekpɔi lɛ, ni enɛ yɛ srɔto kwraa yɛ bɔ ni Kora fee enii lɛ he. Bɔ ni amɛfee amɛnii amɛha lɛ nɔ Yehowa damɔ ekɛ amɛ ye. Kora ji Levinyo ni jɛ Kahat weku lɛŋ, ená hegbɛi pii, ni ekomɛi ji akɛ beni Yehowa kpɔ̃ Israel maŋ lɛ kɛtsɔ Ŋshɔ Tsuru lɛŋ lɛ, efata he; ni beni Yehowa gbala Israelbii ni gbo toi yɛ Sinai Gɔŋ lɛ he lɛ atoi lɛ, efi sɛɛ; ni efata mɛi ni woɔ kpaŋmɔ adeka lɛ ahe. (2 Mose 32:26-29; 4 Mose 3:30, 31) Eeenyɛ efee akɛ ekɛ afii babaoo ye Yehowa anɔkwa, ni no ha Israelbii babaoo ná bulɛ amɛha lɛ.\n12. Taakɛ wɔnaa yɛ mfoniri ni yɔɔ baafa 28 lɛ mli lɛ, mɛɛ gbɛ nɔ henɔwomɔ fite bɔ ni Nyɔŋmɔ le Kora eha lɛ?\n12 Shi beni Israelbii lɛ nyiɛ gbɛ kɛmiiya Shiwoo Shikpɔŋ lɛ nɔ lɛ, Kora yasusu akɛ bɔ ni Nyɔŋmɔ eto nibii ahe gbɛjianɔ lɛ ejaaa. Kɛkɛ ni Israel hiɛnaanɔbii 250 yafi esɛɛ koni amɛtsake nibii ahiɛ. Ekolɛ Kora kɛ mɛi nɛɛ yasusu akɛ wekukpãa kpakpa yɛ amɛ kɛ Yehowa teŋ, ni no hewɔ lɛ ebaafi amɛ sɛɛ. Amɛkɛɛ Mose akɛ: ‘Ootsɛ ohe pii tsɔ; ejaakɛ asafo lɛ fɛɛ kwa, mɛi krɔŋkrɔŋi sɔŋŋ ni, ni Yehowa yɛ amɛteŋ.’ (4 Mose 16:1-3) Koramɛi na amɛhe tsɔ ni amɛwo amɛhe nɔ. Mose kɛɛ amɛ akɛ: “Yehowa baaha ale mɔ ni ji enɔ̃.” (Nyɛkanea 4 Mose 16:5.) Enɔ jetsɛremɔ lɛ, Kora kɛ mɛi fɛɛ ni fata ehe kɛtse atua lɛ gboi dani je na.—4 Mose 16:31-35.\n13, 14. Mɛɛ gbɛi anɔ Mose tsɔ etsɔɔ akɛ ebaa ehe shi?\n13 Ákɛ nɔ ni tamɔɔɔ nakai lɛ, Mose ‘he jɔ fe gbɔmɛi fɛɛ ni yɔɔ shikpɔŋ nɛɛ nɔ.’ (4 Mose 12:3) Etswa efai shi akɛ ekɛ Yehowa gbɛtsɔɔmɔ baatsu nii, ni no tsɔɔ faŋŋ akɛ ehe jɔ ni ebaa ehe shi. (2 Mose 7:6; 40:16) Nɔ ko bɛ ni tsɔɔ akɛ Mose wieɔ eshiɔ gbɛi anɔ ni Yehowa tsɔɔ etsuɔ saji ahe nii lɛ loo akɛ ekɛ mlifu tsu Yehowa famɔi lɛ ahe nii. Ákɛ nɔkwɛmɔnɔ lɛ, Yehowa kɛ bɔ ni esa akɛ ama kpeebuu lɛ aha lɛ he gbɛtsɔɔmɔi ha yɛ nibii bibii po amli, tamɔ kpãa ni esa akɛ akɛloo mama lɛ su, kɛ aflãi abɔ ni esa akɛ aŋmɔlɔ yɛ naa. (2 Mose 26:1-6) Kɛ́ nɔkwɛlɔ ko ni yɔɔ Nyɔŋmɔ asafo lɛ mli lɛ kɛ gbɛtsɔɔmɔi ha bo yɛ nibii bibii ahe fitsofitso lɛ, ekolɛ bei komɛi lɛ ebaafee bo ahuntoo. Shi kɛlɛ, Yehowa ji nɔkwɛlɔ ni eye emuu ni jɛɔ mlihilɛ mli ehaa etsuji lɛ nitsumɔ, ni eyɛ hekɛnɔfɔɔ yɛ amɛmli akɛ amɛbaatsu lɛ jogbaŋŋ. Kɛ́ ekɛ gbɛtsɔɔmɔi ha yɛ nɔ ko he fitsofitso lɛ, yiŋtoo kpakpa hewɔ efeɔ nakai. Shi kadimɔ akɛ, efeee Mose ahuntoo akɛ Yehowa kɛ gbɛtsɔɔmɔ ni yɔɔ fitsofitso tamɔ nakai ha lɛ, oookɛɛ nɔ ni Yehowa heee lɛ eyeee loo ákɛ eetsĩ eheyeli naa. Yɛ no najiaŋ lɛ, bɔ ni Nyɔŋmɔ fã Mose lɛ, “nakai” pɛpɛɛpɛ eha nitsulɔi lɛ ‘fee.’ (2 Mose 39:32) Mɛɛ heshibaa he nɔkwɛmɔnɔ po nɛ! Mose yɔse akɛ nitsumɔ lɛ ji Yehowa nɔ̃, ni ákɛ Nyɔŋmɔ kɛ lɛ miitsu nii akɛ edɛŋdade kɛkɛ.\n14 Beni Mose kɛ shihilɛ ko ni kulɛ ebaanyɛ eha enijiaŋ aje wui po kpe lɛ, eba ehe shi. Be ko beni Israelbii lɛ wie huhuuhu lɛ, Mose mli fu waa ni eyawooo Nyɔŋmɔ hiɛ nyam. Enɛ ha Yehowa kɛɛ Mose akɛ ehaŋ ekɛ maŋbii lɛ aya Shiwoo Shikpɔŋ lɛ nɔ. (4 Mose 20:2-12) Ekɛ enyɛmi Aaron kɛ hiɛmiamɔ edamɔ Israelbii lɛ ahuhuuhu wiemɔi lɛ anaa afii abɔ. Kɛkɛ lɛ, nakai tɔmɔ lɛ pɛ hewɔ lɛ, Mose eyaŋ Shiwoo Shikpɔŋ ni ekɛ afii abɔ ekpa gbɛ lɛ nɔ! Te Mose fee enii eha tɛŋŋ? Eyɛ mli akɛ Mose nijiaŋ je wui moŋ, shi ejɛ heshibaa mli ekpɛlɛ yiŋ ni Yehowa kpɛ lɛ nɔ. Ele akɛ jalɔ ji Yehowa ni eyeɔ jalɛ sane. (5 Mose 3:25-27; 32:4) Kɛ́ okwɛ lɛ, ani Mose jeee mɔ ko ni Yehowa le lɛ?—Nyɛkanea 2 Mose 33:12, 13.\nHeshibalɔi Pɛ Nyɛɔ Amɛboɔ Yehowa Toi\n15. Mɛni wɔbaanyɛ wɔkase kɛjɛ henɔwomɔ gbɛ ni Kora kɔ lɛ mli?\n15 Bɔ ni wɔfeɔ wɔnii yɛ tsakemɔi ni yaa nɔ yɛ jeŋ muu fɛɛ Kristofoi asafo lɛ mli, kɛ yiŋ ni mɛi ni nyiɛɔ hiɛ lɛ kpɛɔ lɛ he lɛ tsɔɔ kɛji Yehowa le wɔ loo eleee wɔ. Kora kɛ mɛi ni fata ehe lɛ na amɛhe tsɔ, amɛwo amɛhe nɔ, ni amɛyanaaa hemɔkɛyeli, ni enɛ ha amɛtse amɛhe kɛjɛ Nyɔŋmɔ he. Kora na Mose akɛ egbɔ ni ekɛ lɛ diɛŋtsɛ ejwɛŋmɔ miikpɛ yiŋ, shi yɛ anɔkwale mli lɛ Yehowa ji mɔ ni kudɔɔ maŋ lɛ. Kora hiɛ kpa nakai anɔkwa sane lɛ nɔ, ni no hewɔ lɛ eyafiii mɛi ni Nyɔŋmɔ kɛtsuɔ nii lɛ asɛɛ. Kulɛ ebaafee nɔ ni nilee yɔɔ mli akɛ Kora aaamɛ Yehowa koni lɛ diɛŋtsɛ eha nibii afee faŋŋ, loo emɛ kɛyashi Yehowa aaafee tsakemɔi kɛ́ nakai feemɔ he miihia. No hewɔ lɛ, henɔwomɔ haaa Kora aya nɔ ekɛ anɔkwayeli asɔmɔ kɛyawula shi!\n16. Mɛɛ gbɛ nɔ kɛ́ wɔkase Mose heshibaa lɛ no baanyɛ aye abua wɔ koni Yehowa ale wɔ?\n16 Sane nɛɛ ji kɔkɔbɔɔ ni yɔɔ hiɛdɔɔ waa kɛha asafoŋ onukpai kɛ mɛi fɛɛ ni yɔɔ asafo lɛ mli ŋmɛnɛ lɛ. Ja wɔbaa wɔhe shi dani wɔbaanyɛ wɔmɛ Yehowa ni wɔkɛ mɛi ni ehala koni amɛnyiɛ hiɛ lɛ agbɛtsɔɔmɔi atsu nii. Ani wɔhaa anaa akɛ wɔbaa wɔhe shi ni wɔhe jɔ tamɔ Mose? Ani wɔkpɛlɛɔ mɛi ni nyiɛɔ wɔhiɛ lɛ anɔ ni wɔkɛ amɛgbɛtsɔɔmɔi tsuɔ nii? Kɛ́ nɔ ko ha wɔnijiaŋ je wui lɛ, ani wɔnyɛɔ wɔyeɔ wɔhe nɔ? Kɛ́ wɔfee nakai lɛ, wɔ hu Yehowa baale wɔ jogbaŋŋ. Ebaasumɔ wɔsane waa kɛ́ wɔba wɔhe shi ni wɔkɛ gbɛtsɔɔmɔi tsu nii.\nYehowa Le Lɛ Diɛŋtsɛ Emɛi Lɛ\n17, 18. Mɛni baanyɛ aye abua wɔ koni Yehowa aya nɔ ana wɔ akɛ enii?\n17 Ehi jogbaŋŋ akɛ wɔɔsusu mɛi ni Yehowa gbala amɛ ní ele amɛ jogbaŋŋ lɛ ahe. Abraham kɛ Mose yeee emuu ni amɛyɛ fatɔi tamɔ wɔ nɔŋŋ. Ni kɛlɛ, Yehowa le amɛ akɛ enii ji amɛ. Nɔ ni tamɔɔɔ nakai lɛ, nɔ ni Kora fee lɛ haa wɔnaa akɛ kɛ́ wɔkwɛɛɛ ni ahi lɛ, wɔbaanyɛ wɔtse wɔhe kɛjɛ Yehowa he, ni eleŋ wɔ dɔŋŋ akɛ enii. Esa akɛ wɔteŋ mɔ fɛɛ mɔ abi ehe akɛ: ‘Te Yehowa naa mi tɛŋŋ? Mɛni manyɛ makase kɛjɛ Biblia mli nɔkwɛmɔnii nɛɛ amli?’\n18 Le ni ole akɛ Yehowa naa anɔkwafoi ni egbala kɛba emasɛi lɛ akɛ enii lɛ baanyɛ ashɛje omii waa. Yaa nɔ otiu hemɔkɛyeli, heshibaa, kɛ sui krokomɛi ni baaha wɔ-Nyɔŋmɔ lɛ asumɔ osane waa lɛ asɛɛ. Ekã shi faŋŋ akɛ eji hegbɛ kpele akɛ Yehowa aaale wɔ, no haa wɔtsui nyɔɔ wɔmli waa amrɔ nɛɛ, ni ebaaha wɔná jɔɔmɔi babaoo hu wɔsɛɛ.—Lala 37:18.\n• Mɛɛ wekukpãa ni nɔ bɛ baanyɛ akã okɛ Yehowa teŋ?\n• Te ooofee tɛŋŋ okase hemɔkɛyeli ni Abraham jie lɛ kpo lɛ?\n• Mɛni wɔbaanyɛ wɔkase kɛjɛ Kora kɛ Mose shihilɛ mli?\nAni wɔyɛ hemɔkɛyeli ni tamɔ Abraham nɔ̃ lɛ akɛ Yehowa baaha eshiwoi fɛɛ aba mli?\nKora eyabaaa ehe shi, ni ekɛ gbɛtsɔɔmɔ tsuuu nii\nAni Yehowa le bo akɛ ojɛɔ heshibaa mli okɛ gbɛtsɔɔmɔi tsuɔ nii?


A Ngɔ Yesu Kɛ Ya Ha Pontio Pilato | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nSanhedrin ɔ Kojo Yesu, Nɛ A Ngɔ Lɛ Kɛ Ya Ha Pilato\nSANHEDRIN Ɔ KOJO YESU MƆTU MLA\nYUDA ISKARIOT YA WO E KUƐ KPA\nA NGƆ YESU KƐ YA HA PILATO KONƐ E BU LƐ GBENƆ FƆ\nBenɛ Petro kua Yesu si etɛne ɔ, je miɔ nɛ e maa na. Jamɛ a be ɔ mi ɔ, Sanhedrin bi ɔmɛ ye a sane yaya a ta, nɛ a gbɛ a kpe ɔ. Akɛnɛ mlaa a ngmɛ́ blɔ kaa a kojoɔ nɔ ko nyɔ mi he je ɔ, a ma ya kpe Soha mɔtu nɛ a maa kojo Yesu ekohu, konɛ e ko pee kaa a ye sane nɛ dɛ. Enɛ ɔ he ɔ, benɛ je na a, a ngɔ Yesu kɛ ya da Sanhedrin ɔ hɛ mi ekohu.\nJehanɛ ɔ, a bi Yesu ke: “Mo ji Kristo ɔ lo?” Yesu he nɔ ke: “Ke i de nyɛ ɔ, nyɛ be hee maa ye. Nɛ ke sane ko nɛ i bi hu, nyɛ be mi heto hae.” Se kɛ̃ ɔ, Yesu pee kã, nɛ e tsɔɔ nɔ nɛ e ji kaa bɔ nɛ a gba kɛ fɔ si ngɛ Daniel 7:13 ɔ. Yesu de mɛ ke: “Se e be kɛe kulaa nɛ Nɔmlɔ Bi ɔ maa hi Mawu Ope ɔ hiɔ nɔ.”—Luka 22:67-69; Mateo 26:63.\nA kpale bi lɛ ke: ‘Lɛɛ tse Mawu Bi ji mo?’ Yesu he nɔ ke: “Jã nyɛ de ɔ nɛ.” Ngɛ a susumi nya a, Yesu bɔ musu, nɛ lɔ ɔ he ɔ, e sa gbenɔ. A de ke: “Odase yeli kpahi a he hia we wɔ hu! Wɔ nitsɛmɛ wa nu kɛ je e nya!” (Luka 22:70, 71; Marko 14:64) Kɛkɛ nɛ a fi Yesu nine konɛ a kɛ lɛ ya ha Roma Amlaalo Pontio Pilato.\nJamɛ a be ɔ mi ɔ, eko ɔ, Yuda Iskariot na nɛ a ngɔ Yesu kɛ yaa Pilato ngɔ. Benɛ e na kaa a bu Yesu gbenɔ fɔ ɔ, e dɔ lɛ kaa e tsɔɔ e Nyɔmtsɛ ɔ se blɔ, nɛ e pia e he. Se Yuda kpale we e se kɛ yɛ Mawu ngɔ kaa nɔ ko nɛ e pia e he niinɛ. Mohu ɔ, e ya osɔfo ɔmɛ a ngɔ, konɛ e kɛ sika hiɔ yi 30 nɛ a kɛ ha lɛ ɔ ya ha mɛ. Yuda de osɔfo ɔmɛ ke: “I pee yayami kaa i tsɔɔ nɔ nɛ pee we yayami ɔ se blɔ nɛ́ a gbe lɛ.” Se a de we lɛ nɔ́ kpakpa ko. Mohu ɔ, a de lɛ ke: “Mɛni enɛ ɔ kɔɔ ngɛ wa he? Mo nitsɛ o sane ji lɔ ɔ!”—Mateo 27:4.\nYuda ho nɛ e ya sake sika hiɔ yi 30 ɔ ngɔ pue sɔlemi we ɔ mi, nɛ e kpale ya pee yayami agbo ko ngɔ to kekle nɔ́ ɔ nɔ. E ya gbe e he. Benɛ Yuda ngɛ mɔde bɔe nɛ e maa wo e kuɛ kpa a, eko ɔ, tso kɔni nɛ e tsa kpa a kɛ wo he ɔ ku, nɛ e je tso ɔ mi kɛ ba fia tɛ sa ko nɔ, nɛ e mi ní pã pue si.—Bɔfo Ɔmɛ A Ní Tsumi 1:17, 18.\nBenɛ a kɛ Yesu ya su Pontio Pilato ngɔ ɔ, je nɛ lolo, se Yuda bi ɔmɛ sume kaa a maa sɛ Amlaalo ɔ asa a nɔ. A susu kaa akɛnɛ Pilato ji ma je no he je ɔ, e we ɔ mi nɛ a maa sɛ ɔ ma ble mɛ. Ke a pee jã a, a he be tsɔe kɛ ha Abolo Kplolo Nyami gbijlɔ nɛ maa jee sisi Nisan ligbi 15 ɔ, nɛ a be nyɛe maa ye eko. A buɔ Abolo Kplolo Nyami gbijlɔ ɔ kaa e piɛɛ Hetsɔmi be ɔ he.\nPilato je kpo nɛ e ba bi mɛ ke: “Mɛni sane nyɛɛ kɛ ba ngɛ nyumu nɛ ɔ nya poe ɔ?” A he nɔ ke: “E pee we yayami ko jinɛ waa kɛ lɛ ba be mo hae.” Eko ɔ, Pilato nu he kaa Yuda bi ɔmɛ ngɛ hlae nɛ a nyɛ e nɔ, enɛ ɔ he ɔ, e de mɛ ke: “Lɛɛ nyɛ nitsɛmɛ nyɛɛ ngɔ lɛ nɛ nyɛ ya kojo lɛ ngɛ nyɛ nitsɛmɛ nyɛ mlaa nya mɔ.” Kɛkɛ nɛ Yuda bi ɔmɛ je yi wu tso ní nɛ a to kaa a maa pee ɔ kpo. A he nɔ ke: “Wɔɔ lɛɛ wa be he blɔ nɛ wa gbeɔ nɔ.”—Yohane 18:29-31.\nNgɛ anɔkuale mi ɔ, ke Yuda ma nikɔtɔma amɛ gbe Yesu ngɛ Hetsɔmi be ɔ mi ɔ, lɔ ɔ kɛ basabasa peemi maa ba ma a mi. Akɛnɛ ke nɔ ko te si kɛ wo Kaisare ɔ, amlaalo ɔ ngɛ he blɔ nɛ a haa nɛ a gbeɔ nɔ ɔ he je ɔ, Yuda bi ɔmɛ susu kaa ke a po Yesu nya kaa e pee nɔ́ ko kaa jã a, Pilato ma ha nɛ a gbe lɛ, kɛkɛ ɔ, ma bi ɔmɛ be nyɛe ma pia mɛ.\nYuda jami nya dali ɔmɛ de we Pilato kaa a sɛ hlami nɛ a bu Yesu gbenɔ fɔ kaa e bɔ musu. Mohu ɔ, a ngɔ munyu kpa komɛ kɛ po Yesu nya. A de Pilato ke: “Wa nu nyumu nɛ ɔ nɛ  e ngɛ wa ma mi bi ɔmɛ a tue puɛe. Wa nu nɛ  e ngɛ mɛ dee ke a ko tsu tó ha Kaisare ɔ,  se lɛ nitsɛ ji Kristo, matsɛ ɔ nɛ.”—Luka 23:2.\nAkɛnɛ Pilato ji Roma nɔ yemi ɔ nane mi dalɔ he je ɔ, e hao lɛ kaa Yuda bi ɔmɛ de ke Yesu ngɛ tsɔɔe kaa lɛ ji a matsɛ. Lɔ ɔ he ɔ, Pilato kpale e se kɛ sɛ mɔ ɔ mi, nɛ e tsɛ Yesu, nɛ e bi lɛ ke: “Mo ji Yuda bi ɔmɛ a matsɛ ɔ?” Ngɛ blɔ kpa ko nɔ ɔ, Pilato ngɛ lɛ bie ke, ‘Anɛ o te si kɛ wo Kaisare, kɛ wa mlaa a, nɛ o ngɛ wa nɔ yemi ɔ hɛ mi atua tsɔe lo?’ Eko ɔ, akɛnɛ Yesu suɔ nɛ e maa le nɔ́ nɛ a de Pilato ngɛ e he he je ɔ, e bi Pilato ke: “Mo nitsɛ o yi mi nɛ o to kɛ ngɛ enɛ ɔ dee, aloo ni komɛ lɛ a de mo jã ngɛ ye he?”—Yohane 18:33, 34.\nPilato pee kaa nɔ́ nɛ e li Yesu he nɔ́ ko nɔ́ ko kulaa, nɛ e suɔ nɛ e maa le lɛ saminya. Enɛ ɔ he ɔ, Pilato bi Yesu ke: “Anɛ Yuda no ji mi? Mo nitsɛ o ma mi bi, kɛ osɔfo nikɔtɔma amɛ nɛ a ngɔ mo ba ha mi. Mɛni o pee?”—Yohane 18:35.\nYesu bɔɛ mɔde kaa e maa laa matsɛ yemi he sane nɛ lɔ ɔ ji oti nɛ ngɛ munyu nɛ a po kɛ fɔ e nɔ ɔ mi ɔ nɔ. Bɔ nɛ e ha munyu ɔ heto ha a pee Amlaalo Pilato nyakpɛ.\nMUƆ ABƆƆ Ɔ\nOsɔfo ɔmɛ li nɔ́ nɛ a maa ngɔ sika hiɔ ɔ nɛ Yuda ya sake kɛ pue sɔlemi we ɔ mi ɔ kɛ pee. Enɛ ɔ he ɔ, a de ke: “Muɔ sika ji nɛ ɔ nɛ; wa mlaa a ngmɛ́ blɔ kaa a kɛ toɔ sɔlemi we ɔ nito he ɔ.” Lɔ ɔ he ɔ, a ngɔ jamɛ a sika a kɛ ya he buɛ puɛlɔ ɔ abɔɔ ɔ konɛ a pu nibwɔhi ngɛ lejɛ ɔ. Enɛ ɔ he ɔ, kɛ ba si mwɔnɛ ɔ, biɛ nɛ a kɛ tsɛɛ jamɛ a abɔɔ ɔ ji “Muɔ Abɔɔ.”—Mateo 27:6-8.\nMɛni he je nɛ Sanhedrin bi ɔmɛ ya kpe ekohu Soha mɔtu ɔ?\nMɛni blɔ nɔ Yuda gu kɛ gbo, nɛ mɛni a kɛ sika hiɔ yi 30 ɔ pee?\nMɛni munyu nɛ Yuda bi ɔmɛ po kɛ fɔ Yesu nɔ konɛ Pilato nɛ da nɔ kɛ gbe lɛ?


‘Nyɛhaa Wɔkɛ Yehowa Nikeenii Abaa’\nKANEMƆ YƐ Afrikaans Albania Amharic Arabic Armenia Blɔfo Chinese Mandarin (Simplified) Chinese Mandarin (Traditional) Croatia Czech Denmark Dutch Efik Estonia Finland French Ga Germany Guarani Haitian Creole Hela Hiligaynon Hungary Iloko Italia Japan Korea Latvia Lithuania Macedonia Malta Myanmar Norway Poland Portugal Punjabi Romania Russia Sepedi Slovak Slovenia Spania Thailand Tsonga Turkey Ukrain Vietnam Zulu\nKƐ́ MƆ ko jie mlihilɛ kpo etsɔɔ bo lɛ, mɛni ofeɔ kɛtsɔɔ akɛ ohiɛ esɔ? Susumɔ bɔ ni Israel tatsɛmɛi lɛ jie hiɛsɔɔ kpo amɛha beni amɛkɛ Midianbii lɛ wu ta lɛ sɛɛ lɛ he okwɛ. Awu ta lɛ beni Israelbii lɛ fee esha, kɛtsɔ amɛhe ni amɛkɛyakpɛtɛ Baal-Peor he lɛ nɔ lɛ sɛɛ. Nyɔŋmɔ ha ewebii lɛ ye kunim, ni aja haanii lɛ aha asraafoi 12,000 lɛ kɛ Israelbii krokomɛi ni eshwɛ lɛ. Yɛ Yehowa gbɛtsɔɔmɔ naa lɛ, asraafoi lɛ kɛ nɔ ni amɛná lɛ mlijaa fã ko ha osɔfoi lɛ, ni Israelbii krokomɛi ni eshwɛ lɛ hu kɛ amɛnɔ lɛ mlijaa fã ko ni tamɔ nakai nɔŋŋ ha Levibii lɛ.—4 Mose 31:1-5, 25-30.\nShi tatsɛmɛi lɛ miisumɔ ni amɛfee fe nakai. Amɛkɛɛ Mose akɛ: “Otsuji ekane tabilɔi ni wɔhiɛ lɛ, ni amɛteŋ mɔ ko mɔ ko ekaaa.” Amɛkpɛ mli akɛ amɛkɛ shika jwinei kɛ hewulamɔ nibii srɔtoi baaha Yehowa akɛ nikeenii. Shika jwinei ni amɛná lɛ fɛɛ tsii fe kilogram 190.—4 Mose 31:49-54.\nŊmɛnɛ hu lɛ, mɛi babaoo jieɔ hiɛsɔɔ kpo yɛ nibii ni Yehowa efee eha amɛ lɛ he. Kɛfata he lɛ, jeee Nyɔŋmɔ tsuji ni ejɔɔ amɛhe nɔ amɛha lɛ lɛ pɛ jieɔ hiɛsɔɔ ni tamɔ nɛkɛ kpo. Ákɛ nɔkwɛmɔnɔ lɛ, susumɔ bɔs kudɔlɔ ko ni hole nyɛmimɛi komɛi kɛtee he ni afee afi 2009 majimaji ateŋ kpee lɛ yɛ Bologna, yɛ Italy, ni esaa ekɛ amɛ ku sɛɛ lɛ niiashikpamɔ lɛ he okwɛ. Akɛni ekudɔɔɔ tsɔne lɛ basabasa, ni ehe jɔ hu hewɔ lɛ, mɛi ni ta etsɔne lɛ mli lɛ ŋma wolo kuku ko kɛda lɛ shi, ni amɛkɛ shika fioo kɛ Mɛni Biblia lɛ Tsɔɔ Diɛŋtsɛ? wolo lɛ fata he amɛha lɛ. No sɛɛ lɛ, nɔ ni tsɔne kudɔlɔ lɛ kɛɛ nɛ: “Mikɛ miishɛɛ miikpɛlɛ shidaa kaadi lɛ kɛ wolo lɛ nɔ, shi mikɛ shika lɛ miiku sɛɛ kɛha nyɛ ejaakɛ miisumɔ ni mikɛye mabua koni nyɛnyɛ nyɛkɛtsa nitsumɔ ni nyɛtsuɔ lɛ nɔ. Eyɛ mli akɛ jeee Yehowa Odasefonyo ji mi moŋ, shi miisumɔ ni mikɛ shika nɛɛ aye abua, ejaakɛ mina akɛ suɔmɔ ji nɔ ni tsirɛɔ nyɛ yɛ nibii ni nyɛfeɔ lɛ mli.”\nKɛ́ ohiɛ esɔ nibii ni Yehowa efee eha bo lɛ, shika ni okɛaafi Yehowa Odasefoi a-jeŋ muu fɛɛ nitsumɔ lɛ sɛɛ lɛ ji gbɛ kome ni obaanyɛ otsɔ nɔ ojie hiɛsɔɔ kpo. (Mat. 24:14) Akrabatsa ni fata he nɛɛ tsɔɔ gbɛi komɛi anɔ ni obaanyɛ otsɔ ofee enɛ.\nMɛi pii kɛ shika ko fɔ̃ɔ shi, loo amɛtoɔ he gbɛjianɔ ni amɛkɛwoɔ oniatsumɔ adekai ni akadi amɛ akɛ “Jeŋ Muu Fɛɛ Nitsumɔ Lɛ” amli.\nDaa nyɔɔŋ nɔ lɛ, asafoi kɛ shika nɛɛ majeɔ Yehowa Odasefoi anitsumɔhe ni yɔɔ maŋ nɔ he ni amɛyɔɔ lɛ. Abaanyɛ akɛ shika ni ataoɔ akɛke lɛ hu amaje tɛ̃ɛ kɛyaha Watchtower Bible and Tract Society of New York, Inc., Attention Treasurer’s Office, 25 Columbia Heights, Brooklyn, New York 11201-2483, aloo abaanyɛ akɛya Yehowa Odasefoi anitsumɔhe nine ni kwɛɔ maŋ ni oyɔɔ mli lɛ nɔ lɛ. (Abaanyɛ akɛ shika ni ataoɔ akɛke ní abaatsĩ tã kɛnyiɛ sɛɛ nɛɛ hu amaje Yehowa Odasefoi anitsumɔhe nine ni kwɛɔ maŋ ni oyɔɔ mli lɛ nɔ lɛ.) Kɛ́ akɛ tsɛk miitsɔ adrɛs ni yɔɔ yiteŋgbɛ lɛ nɔ kɛmiiha lɛ, esa akɛ aŋma “Watchtower” yɛ nɔ ákɛ mɛi ni aawo shika lɛ aaha. Abaanyɛ akɛ jwetrii aloo ojarawa nibii krokomɛi hu ake. Esa akɛ aŋma wolo fioo ko afata nɛkɛ nikeenii nɛɛ ahe ni akɛtsɔɔ akɛ amɛji nibii ni akɛmiike kwraa.\nAbaanyɛ akɛ shika aha Watch Tower Bible and Tract Society of Pennsylvania koni ekɛtsu enibii ahe nii yɛ jeŋ fɛɛ. Shi kɛ mɔ ni kɛha lɛ miitao lɛ, akɛbaaha lɛ. Bɔni afee ni oná sane nɛɛ mlitsɔɔmɔ lolo lɛ, ofainɛ ŋmaa kɛyabi yɛ Treasurer’s Office lɛ kɛtsɔ adrɛs ni atsɔɔ yɛ yiteŋgbɛ lɛ nɔ loo obaanyɛ otswa tɛlifoŋ kɛya (718) 560-7500.\nEJURƆFEEMƆ NI AKPƐ YIŊ YƐ HE\nAbaanyɛ aŋma Watch Tower Bible and Tract Society of Pennsylvania gbɛ́i akɛ mɛi ni baaná inshuɔrans gbɛjianɔtoo lɛ he sɛɛ yɛ mɔ ni kɛhaa lɛ gbele sɛɛ, aloo mɛi ni baaná enitsumɔ hejɔɔmɔ mli gbɛjianɔtoo lɛ he sɛɛ.\nShika ni Akɛtoɔ Shikatoohe:\nAbaanyɛ aha shika ni akɛto, shika nɔ woji, aloo akɛ nitsumɔ mli hejɔɔmɔ mli shika ato aloo akɛha Watch Tower Bible and Tract Society of Pennsylvania yɛ mɔ lɛ gbele sɛɛ, yɛ bɔ ni nyɛmaŋ lɛ shikatoohei ŋmɛɔ gbɛ ni afee lɛ naa.\nNitsumɔi Amli Gbɛfaŋnɔ kɛ Shika ni Akɛfaa Shikatoohei kɛ Ehe Kpá:\nObaanyɛ okɛ nitsumɔi amli gbɛfaŋnɔ ni oyɔɔ kɛ shika ni okɛfa shikatoohei kɛ ehe kpá lɛ aha Watch Tower Bible and Tract Society of Pennsylvania akɛ nibii ni okɛmiike kwraa loo obaanyɛ ofee shamaŋsheo ákɛ akɛ nibii nɛɛ ahã Watch Tower Bible and Tract Society of Pennsylvania yɛ ogbele sɛɛ.\nShikpɔji kɛ Tsũi:\nAbaanyɛ akɛ shikpɔji kɛ tsũi ni baahi hɔɔmɔ, loo shĩa ko ni mɔ ko yɔɔ mli lɛ aha kɛtsɔ ke kwraa ni akɛaake nɔ, aloo ni abaashi shikpɔŋ loo tsũ lɛ yɛ mɔ ni kɛke lɛ dɛŋ, koni ehi tsũ lɛ mli aloo ekwɛ nɔ aahu kɛyashi be mli ni ebaagbo. Ha nitsumɔhe nine ni yɔɔ maŋ mli he ni oyɔɔ lɛ ale dani okɛ shikpɔŋ loo tsũ ko aha.\nDaa Afi Shika ni Anáa yɛ Nikeenii Ahe:\nDaa afi shika ni anáa yɛ nikeenii ahe ji gbɛjianɔ ko ni atoɔ ni mɔ ko kɛ shika loo nibii ni jara wawai haa koni nitsumɔhe nine pɔtɛɛ ko ní Yehowa Odasefoi kɛtsuɔ nii lɛ akwɛ nɔ. Yɛ no najiaŋ lɛ, mɔ ni kɛha lɛ, loo mɔ ko ni mɔ ni kɛha lɛ ehala lɛ lɛ nine shɛɔ shika falɛ pɔtɛɛ ko nɔ daa afi yɛ ewala be fɛɛ mli. Atseɔ tóo yɛ shika ni mɔ ni kɛha lɛ nine shɛɔ nɔ lɛ nɔ yɛ afi mli ni daa afi shika ni anáa lɛ jeɔ nitsumɔ shishi lɛ.\nShamaŋsheo kɛ Nii ni Ahaa Mɔ Kroko Gbɛ́i Kãa Nɔ:\nAbaanyɛ akɛ nibii ni ayɔɔ loo shika ake Watch Tower Bible and Tract Society of Pennsylvania kɛtsɔ shamaŋsheo ni aŋma yɛ mla naa lɛ nɔ, aloo abaanyɛ aha Watch Tower Bible and Tract Society of Pennsylvania gbɛ́i akã shika ni akɛto lɛ nɔ akɛ mɔ ni baaná he sɛɛ. Bei komɛi lɛ, jamɔ gbɛjianɔtoo ko gbɛ́i ni kãa shika ko nɔ lɛ haa enáa toowoo mli heyelii komɛi.\nTaakɛ gbɛ́i “charitable planning” (ejurɔfeemɔ ni akpɛ yiŋ yɛ he) lɛ tsɔɔ lɛ, nɛkɛ nikeei henɔi nɛɛ biɔ gbɛjianɔtoo yɛ mɔ ni kɛ nii keɔ lɛ gbɛfaŋ. Bɔni afee ni akɛye abua aŋkroaŋkroi ni miisumɔ koni amɛye amɛbua Yehowa Odasefoi ajeŋ muu fɛɛ nitsumɔ lɛ kɛtsɔ nɛkɛ ejurɔfeemɔ ni akpɛ yiŋ yɛ he nɛɛ ateŋ eko nɔ lɛ, afee wolo bibioo ko yɛ Blɔfo wiemɔ kɛ Spain wiemɔ mli ni yitso ji Charitable Planning to Benefit Kingdom Service Worldwide (Ejurɔfeemɔ ni Akpɛ Yiŋ yɛ He Koni Ehe Aba Sɛɛnamɔ Kɛha Maŋtsɛyeli Nitsumɔ yɛ Jeŋ Fɛɛ). Aŋma wolo bibioo nɛɛ koni eha ale gbɛi srɔtoi anɔ ni abaanyɛ atsɔ ni akɛ nibii kɛ shika ake amrɔ nɛɛ loo bɔ ni mɔ aaafee eha nine ashɛ shika loo jwetri ko ni ekɛke yɛ mla naa lɛ nɔ yɛ egbele sɛɛ. Mɛi babaoo enyɛ eye ebua kɛfi Yehowa Odasefoi ajamɔ lɛ kɛ nitsumɔi ni amɛtsuɔ kɛyeɔ buaa adesai lɛ asɛɛ yɛ jeŋ fɛɛ, yɛ be mli ni amɛkane wolo bibioo lɛ ni amɛkɛ amɛ diɛŋtsɛ amɛmla kɛ toowoo he ŋaawolɔi esusu he lɛ sɛɛ, ni yɛ nakai beaŋ nɔŋŋ lɛ, amɛha sɛɛnamɔi ni amɛnáa yɛ toowoo mli yɛ enɛ feemɔ mli lɛ etee hiɛ. Nine baanyɛ ashɛ wolo bibioo nɛɛ nɔ kɛtsɔ eko ni aaashɛ kɛjɛ Charitable Planning Office (Nitsumɔhe ni Kwɛɔ Ejurɔfeemɔ ni Akpɛ Yiŋ yɛ He lɛ Nɔ) lɛ dɛŋ tɛ̃ɛ lɛ nɔ.\nBɔni afee ni oná enɛ mlitsɔɔmɔ lolo lɛ, obaanyɛ obi kɛjɛ Charitable Planning Office lɛ, kɛtsɔ woloŋmaa loo tɛlifoŋ tswaa nɔ, kɛtsɔ adrɛs ni atsɔɔ yɛ shishigbɛ lɛ loo nitsumɔhe nine ni sɔmɔɔ maŋ ni oyɔɔ mli lɛ nɔ.\n‘Nyɛhaa Wɔkɛ Yehowa Nikeenii Abaa’—Gbɛi Ni Mɛi Komɛi Tsɔɔ Nɔ Amɛkeɔ Nii\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ November 2010\nBUU-MƆƆ—NIKASEMƆ NƆ November 2010


Yesu Kpɔmɔnɔ Lɛ—“Nikeenii Ni Hi Kɛwula Shi” Ni Jɛ Tsɛ Lɛ Ŋɔɔ | Nikasemɔ\nKpɔmɔnɔ Lɛ—“Nikeenii Ni Hi Kɛwula Shi” Ni Jɛ Tsɛ Lɛ Ŋɔɔ\n‘Nikeenii kpakpai fɛɛ kɛ nikeenii ni hi kɛwula shi fɛɛ jɛ Tsɛ lɛ ŋɔɔ.’—YAK. 1:17.\nLALAI: 148, 109\nMƐƐ TSAKPÃA YƆƆ KPƆMƆNƆ LƐ KƐ NIBII NI NYIƐ SƐƐ NƐƐ ATEŊ?\nYehowa gbɛ́i lɛ he ni abaatse.\nNyɔŋmɔ Maŋtsɛyeli lɛ.\nBɔ ni Nyɔŋmɔ baafee ehã eyiŋtoo lɛ aba mli.\n1. Kpɔmɔnɔ lɛ hewɔ lɛ, mɛɛ jɔɔmɔi wɔbaaná?\nYESU KRISTO kpɔmɔ afɔle lɛ hãa wɔnáa jɔɔmɔi babaoo. Kpɔmɔnɔ lɛ nɔ Yehowa baatsɔ ehã adesai fɛɛ ni yeɔ lɛ anɔkwa lɛ abafata eweku lɛ he ekoŋŋ yɛ be ni sa mli. Kpɔmɔnɔ lɛ hewɔ lɛ, wɔyɛ hiɛnɔkamɔ akɛ wɔbaahi shi kɛya naanɔ yɛ miishɛɛ mli. Shi nibii krokomɛi hu yɛ ni Kristo kpɔmɔnɔ lɛ tsuɔ. Yesu suɔmɔ mli ni ejɛ eye Yehowa anɔkwa kɛtee gbele mli lɛ hã ana saji komɛi ni he hiaa ni kɔɔ mɛi fɛɛ ni yɔɔ ŋwɛi kɛ shikpɔŋ lɛ nɔ lɛ ahe lɛ anaa.—Heb. 1:8, 9.\n2. (a) Mɛɛ saji ni he hiaa waa ni kɔɔ mɛi fɛɛ ni yɔɔ ŋwɛi kɛ shikpɔŋ lɛ nɔ lɛ ahe Yesu wie yɛ esɔlemɔ lɛ mli? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛni he wɔbaasusu yɛ nikasemɔ nɛɛ mli?\n2 Aaafee afii enyɔ dani Yesu baagbo ni ekɛ ewala ashã afɔle akɛ kpɔmɔnɔ lɛ, etsɔɔ ekaselɔi lɛ ni amɛsɔle akɛ: “Wɔ-Tsɛ ni yɔɔ ŋwɛi, ogbɛ́i lɛ he atse. O-Maŋtsɛyeli lɛ aba. Afee osuɔmɔnaa nii yɛ shikpɔŋ lɛ nɔ, taakɛ afeɔ yɛ ŋwɛi lɛ.” (Mat. 6:9, 10) Yɛ nikasemɔ nɛɛ mli lɛ, wɔbaakwɛ tsakpãa ni yɔɔ kpɔmɔnɔ lɛ kɛ nibii ni nyiɛ sɛɛ nɛɛ ateŋ: Nyɔŋmɔ gbɛ́i lɛ he ni abaatse, e-Maŋtsɛyeli lɛ, kɛ bɔ ni ebaafee ehã yiŋtoo hewɔ ni ebɔ shikpɔŋ lɛ kɛ adesai lɛ aba mli. Enɛ baahã wɔhiɛ asɔ kpɔmɔnɔ lɛ waa diɛŋtsɛ.\n3. Mɛni Yehowa gbɛ́i lɛ hãa wɔnaa yɛ ehe? Mɛɛ gbɛ nɔ Satan wo gbɛ́i krɔŋkrɔŋ nɛɛ he muji?\n3 Nɔ klɛŋklɛŋ ni Yesu bi yɛ esɔlemɔ he nɔkwɛmɔnɔ lɛ mli ji, ni Nyɔŋmɔ gbɛ́i lɛ he atse. Yehowa gbɛ́i lɛ hãa wɔnaa mɔ tuuntu ni eji, akɛ, lɛ ji mɔ ni je agbo fe fɛɛ ni nɔ kwɔ fe fɛɛ ni yɔɔ krɔŋkrɔŋ fe fɛɛ yɛ ŋwɛi kɛ shikpɔŋ fɛɛ. Be kroko be ni Yesu sɔleɔ lɛ, etsɛ Yehowa akɛ “Ataa Krɔŋkrɔŋ.” (Yoh. 17:11) Yehowa yɛ krɔŋkrɔŋ, no hewɔ lɛ emlai kɛ eshishitoo mlai lɛ fɛɛ hu yɛ krɔŋkrɔŋ. Satan le enɛ jogbaŋŋ, ni kɛ̃lɛ, etsɔ ŋaa gbɛ nɔ ewie akɛ Nyɔŋmɔ bɛ hegbɛ ni etsɔɔ adesai nɔ ni amɛfee kɛ nɔ ni amɛkafee. Satan wo Nyɔŋmɔ gbɛ́i ni yɔɔ krɔŋkrɔŋ lɛ he muji.—1 Mose 3:1-5.\n4. Mɛɛ gbɛ nɔ Yesu tse Nyɔŋmɔ gbɛ́i lɛ he?\n4 Yesu sumɔɔ Yehowa gbɛ́i lɛ waa. Etamɔɔɔ Satan. (Yoh. 17:25, 26) Yesu tse Nyɔŋmɔ gbɛ́i lɛ he. (Kanemɔ Lala 40:9-11.) Bɔ ni ehi shi ehã be ni eba shikpɔŋ lɛ nɔ lɛ hã ana faŋŋ akɛ, nilee yɛ mli, ni eja gbɛ hu, akɛ Yehowa baawo mlai ehã adesai kɛ ŋwɛibɔfoi. Yɛ piŋmɔ ni Satan piŋ lɛ kɛtee gbele mli lɛ fɛɛ sɛɛ lɛ, etee nɔ eye e-Tsɛ ni yɔɔ ŋwɛi lɛ anɔkwa yɛ nɔ fɛɛ nɔ mli. Bɔ ni Yesu ye anɔkwa yɛ nibii fɛɛ mli lɛ hã efee faŋŋ akɛ, adesai ni eye emuu baanyɛ abo Nyɔŋmɔ toi ni amɛye emlai lɛ anɔ be fɛɛ be.\n5. Mɛni wɔbaanyɛ wɔfee kɛtse Nyɔŋmɔ gbɛ́i lɛ he?\n5 Mɛni baatsɔɔ kɛji wɔsumɔɔ Yehowa gbɛ́i lɛ aloo wɔsumɔɔɔ? Wɔjeŋba. Yehowa miisumɔ ni wɔfee krɔŋkrɔŋ. (Kanemɔ 1 Petro 1:15, 16.) Eesumɔ ni wɔjá ekome too pɛ ni wɔjɛ wɔtsui muu fɛɛ mli wɔbo lɛ toi. Kɛ́ awa wɔ yi po lɛ, esa akɛ wɔmia wɔhiɛ wɔhi shi yɛ emlai kɛ eshishitoo mlai lɛ anaa. Kɛ́ wɔfee nibii ni ja lɛ, no tsɔɔ akɛ wɔmiihã wɔla lɛ miitso, ni no baahã awo Yehowa gbɛ́i lɛ hiɛ nyam. (Mat. 5:14-16) Kɛ́ wɔfee krɔŋkrɔŋ lɛ, no baahã ana akɛ, Yehowa mlai lɛ hi, ni nɔ ni Satan wie kɛfolɔ enaa lɛ ji amale. Wɔ fɛɛ wɔtɔ̃ɔ. Shi kɛ́ wɔtɔ̃ lɛ, esa akɛ wɔtsake wɔtsui ni wɔkwa wɔnifeemɔi gbohii ni gbeɔ Yehowa he guɔ lɛ.—Lala 79:9.\n6. Mɛni hewɔ Yehowa baanyɛ abu wɔ jalɔi yɛ emuu ni wɔyeee lɛ fɛɛ sɛɛ?\n6 Kristo kpɔmɔ afɔle lɛ hewɔ lɛ, Yehowa kɛ mɛi fɛɛ ni jieɔ hemɔkɛyeli kpo lɛ ahe eshai keɔ amɛ. Ehãa mɛi fɛɛ ni jɔɔ amɛhe nɔ amɛhãa lɛ lɛ hegbɛ akɛ amɛsɔmɔ lɛ. Yehowa buɔ mɛi ni afɔ amɛ mu lɛ kɛ “gwantɛŋi krokomɛi” lɛ fɛɛ jalɔi. Eŋɔɔ mɛi ni afɔ amɛ mu lɛ akɛ ebii, ni ebuɔ “gwantɛŋi krokomɛi” lɛ akɛ enanemɛi. (Yoh. 10:16; Rom. 5:1, 2; Yak. 2:21-25) Enɛ hewɔ lɛ, kɛtsɔ kpɔmɔnɔ lɛ nɔ lɛ, wekukpaa kpakpa baanyɛ ahi wɔ kɛ wɔ-Tsɛ lɛ teŋ amrɔ nɛɛ po, ni wɔbaanyɛ wɔwa kɛtse egbɛ́i lɛ he.\n7. Kpɔmɔnɔ lɛ hewɔ lɛ, mɛɛ jɔɔmɔi Nyɔŋmɔ Maŋtsɛyeli baahã wɔná?\n7 Yesu sɔlemɔ he nɔkwɛmɔnɔ lɛ mli nibimɔ ni ji enyɔ lɛ ji: “O-Maŋtsɛyeli lɛ aba.” Mɛɛ tsakpãa yɔɔ kpɔmɔnɔ lɛ kɛ Nyɔŋmɔ Maŋtsɛyeli lɛ teŋ? Kpɔmɔnɔ lɛ ji nɔ ni hãa mɛi 144,000 lɛ náa hegbɛ akɛ amɛbaafata Kristo he yɛ ŋwɛi kɛsɔmɔ akɛ maŋtsɛmɛi kɛ osɔfoi. (Kpoj. 5:9, 10; 14:1) Yesu kɛ mɛi 144,000 nɛɛ ni feɔ Nyɔŋmɔ Maŋtsɛyeli lɛ, ni amɛbaaye shikpɔŋ lɛ nɔ afii akpe. Yɛ amɛnɔyeli lɛ shishi lɛ, shikpɔŋ lɛ baatsɔ paradeiso, ni adesai fɛɛ ni boɔ Nyɔŋmɔ toi lɛ baaye emuu. Naagbee lɛ, mɛi ni yɔɔ ŋwɛi kɛ mɛi ni yɔɔ shikpɔŋ lɛ nɔ lɛ baafee ekome akɛ Nyɔŋmɔ weku lɛ mli bii. (Kpoj. 5:13; 20:6) Yesu baamɛnyɛ Satan, ni ji onufu lɛ yitso, ni ejie nibii gbohii fɛɛ ni ejɛ Abonsam atuatsemɔ lɛ mli kɛba lɛ kɛje je lɛ mli.—1 Mose 3:15.\n8. (a) Mɛɛ gbɛ nɔ Yesu ye ebua ekaselɔi lɛ ni amɛna akɛ Nyɔŋmɔ Maŋtsɛyeli lɛ he miihia waa? (b) Ŋmɛnɛ lɛ, mɛni wɔbaanyɛ wɔfee kɛtsɔɔ akɛ wɔfiɔ Maŋtsɛyeli lɛ sɛɛ?\n8 Be ni Yesu yɔɔ shikpɔŋ lɛ nɔ lɛ, eye ebua ekaselɔi lɛ ni amɛna akɛ Nyɔŋmɔ Maŋtsɛyeli lɛ he miihia waa. Ebaptisimɔ lɛ sɛɛ nɔŋŋ lɛ, eshiɛ “Nyɔŋmɔ Maŋtsɛyeli lɛ he sane kpakpa lɛ” yɛ hei babaoo. (Luka 4:43) Dani ebaaya ŋwɛi lɛ, efã ekaselɔi lɛ ni amɛye ehe odase “kɛyashi shikpɔŋ lɛ nɔ hei ni yɔɔ shɔŋŋshɔŋŋ lɛ.” (Bɔf. 1:6-8) Kɛtsɔ Maŋtsɛyeli lɛ he sane kpakpa lɛ ni amɛbaashiɛ lɛ nɔ lɛ, adesai ni yɔɔ shikpɔŋ lɛ nɔ hei srɔtoi fɛɛ baakase kpɔmɔnɔ lɛ he nii ni amɛbatsɔmɔ Nyɔŋmɔ Maŋtsɛyeli lɛ shishi bii. Ŋmɛnɛ lɛ, kɛ́ wɔye wɔbua Kristo nyɛmimɛi lɛ ateŋ mɛi ni eshwɛ yɛ shikpɔŋ lɛ nɔ lɛ koni amɛnyɛ amɛshiɛ sane kpakpa lɛ yɛ je lɛŋ fɛɛ lɛ, no tsɔɔ akɛ wɔfiɔ Maŋtsɛyeli lɛ sɛɛ.—Mat. 24:14; 25:40.\n“AFEE OSUƆMƆNAA NII”\n9. Mɛni hewɔ wɔbaanyɛ wɔná nɔmimaa akɛ yiŋtoo hewɔ ni Yehowa bɔ adesai lɛ efeŋ efolo?\n9 Yɛ Yesu sɔlemɔ lɛ mli klɛŋklɛŋ nibimɔi enyɔ lɛ asɛɛ lɛ, ewie akɛ: “Afee osuɔmɔnaa nii.” Mɛni wiemɔi nɛɛ tsɔɔ? Yehowa ni bɔ nibii fɛɛ. No hewɔ lɛ, kɛ́ ewie akɛ ebaafee nɔ ko lɛ, ebaafee. (Yes. 55:11) Ehaŋ Satan atuatsemɔ lɛ atsake yiŋtoo hewɔ ni ebɔ shikpɔŋ lɛ kɛ adesai lɛ. Eesumɔ ni shikpɔŋ lɛ nɔ ayi obɔ kɛ Adam kɛ Hawa bii ni eye emuu. (1 Mose 1:28) Eji Adam kɛ Hawa fɔɔɔ dani amɛgboi kulɛ lɛ, Nyɔŋmɔ yiŋ ni eto akɛ amɛfɔ ni shikpɔŋ lɛ nɔ ayi obɔ lɛ baafee efolo. No hewɔ lɛ, be ni Adam kɛ Hawa fee esha po lɛ, Yehowa ŋmɛ amɛ gbɛ ni amɛfɔ bii. Kɛtsɔ kpɔmɔnɔ lɛ nɔ lɛ, Nyɔŋmɔ hãa mɛi fɛɛ ni jieɔ hemɔkɛyeli kpo lɛ hegbɛ ni amɛye emuu ni amɛhi shi kɛya naanɔ. Yehowa sumɔɔ adesai, ni eesumɔ ni mɛi ni boɔ lɛ toi lɛ ahi shi bɔ ni eto akɛ adesai ahi shi kɛjɛ shishijee lɛ.\n10. Mɛɛ gbɛ nɔ gbohii lɛ baaná kpɔmɔnɔ lɛ he sɛɛ?\n10 Ni mɛi akpekpe toi akpei abɔ ni náaa hegbɛ amɛbale Yehowa ni amɛsɔmɔ lɛ dani amɛgboi lɛ hu? Kpɔmɔnɔ lɛ hewɔ lɛ, abaatee amɛ shi. Wɔ-Tsɛ ni yɔɔ ŋwɛi lɛ kɛ amɛ baaba wala mli ekoŋŋ. Ebaahã atsɔɔ amɛ yiŋtoo hewɔ ni ebɔ shikpɔŋ lɛ kɛ adesai, ni amɛbaaná hegbɛ amɛhi shi kɛya naanɔ. (Bɔf. 24:15) Yehowa miisumɔ ni adesai ahi wala mli. Lɛ ji mɔ ni hãa wala, ni ebaatsɔ mɛi fɛɛ ni abaatee amɛ shi lɛ a-Tsɛ. (Lala 36:10) Yɛ Yesu sɔlemɔ he nɔkwɛmɔnɔ lɛ mli lɛ, ewie akɛ Yehowa ji “wɔ-Tsɛ ni yɔɔ ŋwɛi.” (Mat. 6:9) Yehowa baatsɔ Yesu nɔ etee gbohii ashi. (Yoh. 6:40, 44) Yɛ Paradeiso lɛ mli lɛ, wɔbaana faŋŋ akɛ, Yesu ji “gbohiiashitee lɛ kɛ wala lɛ.”—Yoh. 11:25.\n11. Mɛɛ hegbɛ Nyɔŋmɔ miisumɔ ni “asafoku kpele” lɛ mli bii lɛ aná?\n11 Yehowa miisumɔ ni mɛi babaoo abajá lɛ. Yesu wie akɛ: “Mɔ fɛɛ mɔ ni feɔ Nyɔŋmɔ suɔmɔnaa nii lɛ, lɛ ji minyɛmi nuu kɛ minyɛmi yoo kɛ minyɛ.” (Mar. 3:35) Mɛi ni Yehowa miisumɔ ni amɛná hegbɛ nɛɛ ayi fa aahu akɛ, Biblia lɛ tsɛ amɛ “asafoku kpele.” Ekɛfata he akɛ, amɛjɛ maji kɛ wekui kɛ wiemɔi srɔtoisrɔtoi amli, ni “gbɔmɔ ko gbɔmɔ ko nyɛŋ akane” amɛ. Amɛheɔ Kristo kpɔmɔ afɔle lɛ nɔ amɛyeɔ ni amɛfeɔ Nyɔŋmɔ suɔmɔnaa nii. Wɔsɛɛ lɛ, amɛbaabolɔ kɛ gbee ni wa akɛ: “Wɔyiwalaheremɔ lɛ jɛ wɔ-Nyɔŋmɔ lɛ, mɔ ni ta maŋtsɛ sɛi lɛ nɔ lɛ, kɛ Gwantɛŋbi lɛ ŋɔɔ.”—Kpoj. 7:9, 10.\n12. Mɛɛ tsakpãa yɔɔ Yesu sɔlemɔ he nɔkwɛmɔnɔ lɛ kɛ yiŋtoo hewɔ ni Nyɔŋmɔ bɔ adesai lɛ teŋ?\n12 Nikasemɔ nɛɛ ehã wɔna tsakpãa ni yɔɔ Yesu sɔlemɔ he nɔkwɛmɔnɔ lɛ kɛ nɔ ni Nyɔŋmɔ eto eyiŋ akɛ ebaafee ehã adesai fɛɛ ni boɔ lɛ toi lɛ teŋ. Ehã wɔna akɛ, esa akɛ wɔmia wɔhiɛ waa wɔtse Yehowa gbɛ́i lɛ he, loo wɔfee lɛ krɔŋkrɔŋ. (Yes. 8:13) Gbɛ́i Yesu lɛ shishi ji, “Yehowa Ji Yiwalaheremɔ.” Yesu kpɔmɔ afɔle lɛ nɔ Yehowa baatsɔ ewo E-gbɛ́i lɛ hiɛ nyam ni ewó nɔ gojoo kɛtsɔ wɔyiwala ni ebaahere lɛ nɔ. Nyɔŋmɔ baatsɔ E-Maŋtsɛyeli lɛ nɔ ehã adesai fɛɛ ni boɔ lɛ toi lɛ aná kpɔmɔnɔ lɛ he sɛɛ. Sɔlemɔ he nɔkwɛmɔnɔ lɛ ehã wɔná nɔmimaa akɛ, bɔ fɛɛ bɔ ni fee lɛ, abaafee nɔ ni Nyɔŋmɔ sumɔɔ.—Lala 135:6; Yes. 46:9, 10.\nOHIƐ ASƆ KPƆMƆNƆ LƐ\n13. Kɛ́ wɔhã abaptisi wɔ lɛ, mɛni no tsɔɔ?\n13 Nɔ kome ni he hiaa waa ni wɔbaanyɛ wɔfee kɛtsɔɔ akɛ wɔhiɛ sɔɔ kpɔmɔnɔ lɛ ji, ni wɔbaajɔɔ wɔhe nɔ wɔhã Yehowa, ni wɔhã abaptisi wɔ. Wɔbaptisimɔ lɛ hãa efeɔ faŋŋ akɛ, “Yehowa nii ji wɔ.” (Rom. 14:8) No nɔ wɔtsɔɔ wɔkpaa Nyɔŋmɔ fai ni ehã wɔ henilee kpakpa. (1 Pet. 3:21) Yehowa boɔ faikpamɔ nɛɛ toi, ni etsɔɔ Kristo lá ni efɔse eshwie shi ehã wɔ lɛ nɔ etsuɔ wɔhe. Wɔyɛ nɔmimaa akɛ, Yehowa baaduro wɔ nibii fɛɛ ni ewo shi akɛ ebaaduro wɔ lɛ.—Rom. 8:32.\nMɛni kɛ́ wɔfee lɛ, no baatsɔɔ akɛ wɔhiɛ sɔɔ kpɔmɔnɔ lɛ? (Kwɛmɔ kuku 13, 14)\n14. Mɛni hewɔ Yehowa efã wɔ akɛ wɔsumɔ mɛi krokomɛi lɛ?\n14 Mɛni ji nɔ kroko ni wɔbaanyɛ wɔfee kɛtsɔɔ akɛ wɔhiɛ sɔɔ kpɔmɔnɔ lɛ? Suɔmɔ ji nɔ ni kudɔɔ Yehowa yɛ nɔ fɛɛ nɔ ni efeɔ lɛ mli, ni eesumɔ ni mɛi fɛɛ ni jáa lɛ lɛ hu ajie su nɛɛ kpo yɛ nɔ fɛɛ nɔ ni amɛfeɔ lɛ mli. (1 Yoh. 4:8-11) Kɛ́ wɔsumɔɔ mɛi krokomɛi lɛ, no tsɔɔ akɛ wɔmiisumɔ ni wɔtsɔmɔ ‘wɔ-Tsɛ ni yɔɔ ŋwɛi lɛ bii.’ (Mat. 5:43-48) Kitai enyɔ ni he hiaa fe fɛɛ lɛ ateŋ klɛŋklɛŋ nɔ lɛ ji, wɔsumɔ Yehowa, ni nɔ ni ji enyɔ lɛ ji, wɔsumɔ wɔnaanyo gbɔmɔ. (Mat. 22:37-40) Nɔ kome ni he hiaa waa ni wɔbaanyɛ wɔfee kɛtsɔɔ akɛ wɔsumɔɔ wɔnaanyo gbɔmɔ ji, ni wɔbaashiɛ Nyɔŋmɔ Maŋtsɛyeli lɛ he sane kpakpa lɛ. Kɛ́ wɔjie suɔmɔ kpo wɔtsɔɔ mɛi krokomɛi lɛ, ehãa anaa Nyɔŋmɔ anunyam lɛ. Kɛ́ wɔbo Nyɔŋmɔ famɔ lɛ toi, ni wɔsumɔ mɛi krokomɛi, titri lɛ, wɔnyɛmimɛi lɛ, esuɔmɔ lɛ ‘baaye emuu yɛ wɔmli.’—1 Yoh. 4:12, 20.\nKPƆMƆNƆ LƐ HÃA WƆNÁA “TSUIWOO BEI” KƐJƐƆ YEHOWA ŊƆƆ\n15. (a) Mɛɛ jɔɔmɔi wɔnáa kɛjɛɔ Yehowa dɛŋ ŋmɛnɛ? (b) Mɛɛ jɔɔmɔi wɔbaaná wɔsɛɛ?\n15 Kɛ́ wɔjie hemɔkɛyeli kpo yɛ kpɔmɔnɔ lɛ mli lɛ, Nyɔŋmɔ kɛ wɔhe eshai lɛ fɛɛ baake wɔ. Biblia lɛ kɛɔ akɛ, ‘ebaagbe wɔhe eshai lɛ.’ (Kanemɔ Bɔfoi 3:19-21.) Taakɛ wɔna momo lɛ, kpɔmɔnɔ lɛ hewɔ lɛ, Yehowa ŋɔɔ etsuji ni afɔ amɛ mu lɛ akɛ ebii. (Rom. 8:15-17) Yɛ “gwantɛŋi krokomɛi” lɛ agbɛfaŋ lɛ, Yehowa kɛ miishɛɛ baaŋɔ amɛteŋ mɛi fɛɛ ni baaye lɛ anɔkwa yɛ naagbee kaa lɛ mli be ni amɛye emuu lɛ akɛ ebii ni esumɔɔ. (Rom. 8:20, 21; Kpoj. 20:7-9) Yehowa baaya nɔ esumɔ ebii lɛ kɛya naanɔ, ejaakɛ amɛjara wa hã lɛ. Wɔbaaná kpɔmɔnɔ lɛ he sɛɛ kɛya naanɔ. (Heb. 9:12) Nikeenii nɛɛ baaya nɔ atsu yiŋtoo hewɔ ni Nyɔŋmɔ kɛhã wɔ lɛ he nii, ni mɔ ko mɔ ko bɛ ni baanyɛ ashɔ̃ kɛjɛ wɔdɛŋ.\n16. Mɛɛ gbɛ nɔ kpɔmɔnɔ lɛ hãa wɔyeɔ wɔhe?\n16 Kɛ́ wɔtsake wɔtsui lɛ, nɔ ko nɔ ko bɛ ni Abonsam baanyɛ afee kɛtsĩ wɔnaa koni wɔkatsɔmɔ Yehowa weku lɛ mli bii wɔsɛɛ. Yesu bagbo “shi kome nyɔŋlo.” No hewɔ lɛ, kpɔmɔnɔ lɛ yɛ kɛhã wɔ kɛmiiya naanɔ. (Heb. 9:24-26) Kpɔmɔnɔ lɛ baahã wɔnine ashɛ nibii fɛɛ ni Adam hã eŋmɛɛ wɔ lɛ anɔ ekoŋŋ. Kristo afɔle lɛ hewɔ lɛ, wɔye wɔhe kɛjɛ Satan kɛ eje lɛ dɛŋ, ni wɔsheee gbele gbeyei dɔŋŋ.—Heb. 2:14, 15.\n17. Mɛni Yehowa suɔmɔ lɛ tsirɛɔ bo ni ofee?\n17 Wɔyɛ nɔmimaa akɛ, Yehowa shiwoi fɛɛ baaba mli. Kɛ́ wɔkɛ wɔhiɛ fɔ̃ enɔ lɛ, wɔnine enyɛŋ shi kɔkɔɔkɔ, ejaakɛ bɔ ni adebɔɔ naa mlai lɛ tsakeee lɛ, nakai nɔŋŋ lɛ hu etsakeee. (Mal. 3:6) Jeee wala pɛ Yehowa eduro wɔ. Ejieɔ suɔmɔ hu kpo etsɔɔ wɔ, ni enɛ jara wa kwraa fe wala. “Wɔbale ni wɔhe suɔmɔ ni Nyɔŋmɔ sumɔɔ wɔ lɛ wɔye. Nyɔŋmɔ lɛ, suɔmɔ ji lɛ.” (1 Yoh. 4:16) Etsɛŋ, shikpɔŋ lɛ baatsɔ Paradeiso, ni mɛi fɛɛ ni baahi nɔ lɛ baaná miishɛɛ ni amɛbaajie Nyɔŋmɔ suɔmɔ lɛ kpo. No hewɔ lɛ, nyɛhãa wɔkɛ Nyɔŋmɔ tsuji anɔkwafoi ni yɔɔ ŋwɛi lɛ afea ekome, ni wɔkɛ gbee ni wa akɛɛ akɛ: “Yijiemɔ lɛ kɛ anunyam lɛ kɛ hiɛshikamɔ lɛ kɛ shidaa lɛ kɛ woo lɛ kɛ hewalɛ lɛ kɛ nyɛmɔ lɛ ahã wɔ-Nyɔŋmɔ lɛ kɛya naanɔi anaanɔ. Amen.”—Kpoj. 7:12.


KANEMƆ YƐ Amharic Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Haitian Creole Hiligaynon Hungary Igbo Italia Korea Malay Myanmar Ndebele Ngabere Norway Ossetia Poland Portuguese (Brazil) Quechua (Bolivia) Rarotongan Romania Samoa Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain\nNapoleon Bonaparte yɛ su nɛɛ eko. Julius Caesar yɛ eko. Alexander Kpeteŋkpele lɛ hu yɛ eko. Yɛ hewalɛ kɛ anunyam ni amɛyɔɔ lɛ fɛɛ sɛɛ lɛ, su ko yɛ hii nɛɛ atsuiiaŋ ni baanyɛ afite mɔ jwɛŋmɔ. Mɛi etɛ nɛɛ fɛɛ hiɛ kɔ̃ mɔ ko nɔ.\nŊleshi jeŋ nilelɔ Bertrand Russell ŋma akɛ: “Napoleon hiɛ kɔ̃ Caesar nɔ, Caesar hiɛ kɔ̃ Alexander [Kpeteŋkpele lɛ] nɔ, ni manyɛ mawie kɛ nɔmimaa akɛ Alexander hu hiɛ kɔ̃ Hercules, ni eji adesã mli gbɔmɔ lɛ po nɔ.” Mɔ fɛɛ mɔ hiɛ baanyɛ akɔ̃ nii anɔ, ekɔɔɔ he eko nii abɔ ni mɔ lɛ yɔɔ, sui kpakpai ni eyɔɔ, kɛ bɔ ni eye omanye yɛ shihilɛ mli eha.\nHiɛkɔ̃ɔ ji mɛi krokomɛi ahe mlifu ni naa wa ni anáa yɛ nibii ni amɛyɔɔ, bɔ ni amɛshwere amɛha, hegbɛi ni amɛyɔɔ, kɛ nibii krokomɛi ni tamɔ nakai lɛ hewɔ. Wolo ko ni wieɔ Biblia mli saji ahe lɛ tsɔɔ akɛ “hiɛkɔ̃ɔ” ji shwelɛ ni mɔ ko yɔɔ akɛ ená nibii ni mɔ kroko yɔɔ lɛ eko, loo ni eshɔ̃ nɔ ni mɔ lɛ yɔɔ lɛ po yɛ edɛŋ.\nEhi jogbaŋŋ akɛ wɔɔpɛi bɔ ni hiɛkɔ̃ɔ baanyɛ ahe shi yɛ wɔtsuiŋ, kɛ nibii ni jɛɔ mli kɛbaa lɛ mli. Titri lɛ, esa akɛ wɔle nibii ni wɔbaanyɛ wɔfee kɛtsĩ hiɛkɔ̃ɔ naa koni ekaná wɔshihilɛ nɔ hewalɛ.\nSU KO NI BAANYƐ AHA WƆHIƐ AKƆ̃ MƐI ANƆ\nEyɛ mli akɛ adesai ni yeee emuu lɛ ‘diɔ hiɛkɔ̃ɔ sɛɛ’ moŋ, shi nibii komɛi yɛ ni haa nakai su lɛ mli waa. (Yak. 4:5) Beni bɔfo Paulo wieɔ nibii nɛɛ ateŋ ekome he lɛ, eŋma akɛ: “Wɔhiɛ akakɔ̃ yakayaka anunyam nɔ ní wɔwowoo wɔhe mlila [loo wɔkɛ wɔhe shishii akaŋ] ní wɔhe miitsɛ̃tsɛ̃ɛ wɔhe!” (Gal. 5:26) Akɛni wɔyeee emuu hewɔ lɛ, akaŋshii mumɔ baanyɛ aha hiɛkɔ̃ɔ su ni yɔɔ wɔmli lɛ mli awo wu. Kristofoi enyɔ komɛi ni atsɛɔ amɛ Cristina kɛ José * lɛ ná enɛ mli niiashikpamɔ.\nCristina ni eji daa gbɛgbalɔ lɛ kɛɛ akɛ: “Bei pii lɛ, minaa akɛ mihiɛ kɔ̃ɔ mɛi krokomɛi anɔ. Mikɛ nibii ni amɛyɔɔ lɛ toɔ nibii ni mibɛ lɛ he.” Be ko lɛ, Cristina kɛ kpokpaa nɔkwɛlɔ ko kɛ eŋa miiye nii. Akɛni Cristina le akɛ ekɛ ewu Eric fɛɛ tipɛŋfoi ji kpokpaa nɔkwɛlɔ lɛ kɛ eŋa lɛ, ni ákɛ be ko ni eho lɛ kulɛ amɛ fɛɛ amɛhiɛ sɔɔmɔ hegbɛ kome hewɔ lɛ, Cristina kɛɛ akɛ: “Miwu lɛ hu, asafoŋ onukpa ni! No hewɔ lɛ, mɛni hewɔ ni nyɛ lɛ nyɛyɔɔ gbɛfaa nitsumɔ lɛ mli ni wɔ lɛ wɔma he kome lɛ?” Akɛni akaŋshii mumɔ eha hiɛkɔ̃ɔ su ni eyɔɔ lɛ mli ewo wu hewɔ lɛ, ehiɛ ekpa nitsumɔ kpakpa ni ekɛ ewu lɛ tsuɔ lɛ nɔ, ni no haaa emii ashɛ ehe yɛ shihilɛ mli.\nJosé shwelɛ ji ni esɔmɔ akɛ sɔɔlɔ yɛ asafo lɛ mli. Beni ahole mɛi krokomɛi sɔɔlɔi ni enáaa nakai hegbɛ lɛ, ehiɛ kɔ̃ amɛnɔ, ni ená onukpai akuu lɛ asaji ahe gbɛjianɔtolɔ lɛ he jwɛŋmɔ fɔŋ. José diɛŋtsɛ wie akɛ, “Hiɛkɔ̃ɔ ha mibɛ nyɛmi nuu nɛɛ miwo mimli, ni mimu sane naa akɛ esumɔɔɔ ni mináa sɔɔmɔ hegbɛi.” Ekɛɛ hu akɛ: “Kɛ́ hiɛkɔ̃ɔ ná oshihilɛ nɔ hewalɛ lɛ, ehaa osusuɔ bo pɛ ohe, ni ehaaa osusu nii ahe yɛ gbɛ ni ja nɔ.”\nNƆ NI WƆKASEƆ KƐJƐƆ ŊMALƐ MLI NƆKWƐMƆNII AMLI\nKɔkɔbɔɔ he nɔkwɛmɔnii babaoo yɛ Biblia lɛ mli. (1 Kor. 10:11) Nɔkwɛmɔnii nɛɛ ekomɛi tsɔɔ bɔ ni feɔ ni hiɛkɔ̃ɔ jeɔ shishi ni emli waa, kɛ bɔ ni ebafeɔ tamɔ ebɔɔ yɛ mɛi ni ŋmɛɔ gbɛ ni enáa amɛshihilɛi anɔ hewalɛ lɛ amli.\nÁkɛ nɔkwɛmɔnɔ lɛ, beni Yehowa kpɛlɛ Habel afɔleshaa lɛ nɔ, shi ekpɛlɛɛɛ Kain nɔ lɛ nɔ lɛ, Kain, ni ji Adam kɛ Hawa kromɔ bi lɛ mli wo la. Kulɛ Kain baanyɛ afee shihilɛ lɛ he nɔ ko, shi ehiɛ ni yakɔ̃ enyɛmi lɛ nɔ lɛ ha egbe lɛ. (1 Mose 4:4-8) Ebɛ naakpɛɛ mɔ akɛ Biblia lɛ wie Kain he akɛ mɔ ni “jɛ mɔ fɔŋ,” ni ji Satan “lɛ mli”!—1 Yoh. 3:12.\nYosef nyɛmimɛi hii nyɔŋma lɛ hiɛ kɔ̃ wekukpaa krɛdɛɛ ni kã ekɛ amɛtsɛ Ataa teŋ lɛ nɔ. Hetsɛ̃ ni amɛná amɛha Yosef lɛ mli wo wu beni egba amɛ elamɔi ni ji gbalɛ lɛ. Amɛtao po akɛ amɛgbe lɛ. Naagbee lɛ, amɛhɔɔ lɛ akɛ nyɔŋ, ni amɛkɛ yitsoŋwalɛ laka amɛtsɛ akɛ Yosef egbo. (1 Mose 37:4-11, 23-28, 31-33) Afii komɛi asɛɛ lɛ, amɛkpɛlɛ esha ni amɛfee lɛ nɔ, ni amɛkɛɛkɛɛ amɛhe akɛ: “Lɛɛlɛŋ, wɔye fɔ yɛ wɔnyɛmi lɛ hewɔ, akɛni wɔna haomɔ ni esusuma hao, ni ekpawɔ fai aahu ni wɔbooo toi lɛ.”—1 Mose 42:21; 50:15-19.\nYɛ Kora, Datan, kɛ Abiram gbɛfaŋ lɛ, beni amɛkɛ hegbɛi ni amɛyɔɔ lɛ to Mose kɛ Aaron nɔ lɛ he lɛ, amɛhiɛ kɔ̃ amɛnɔ. Amɛfolɔ Mose naa akɛ ‘eeye amɛnɔ lumɔ,’ ni ebuɔ ehe akɛ enɔ kwɔ fe mɛi krokomɛi. (4 Mose 16:13) Shi nɔ ni amɛwie lɛ bɛ mli. (4 Mose 11:14, 15) Yehowa diɛŋtsɛ ni hala Mose. Shi atuatselɔi nɛɛ hiɛ kɔ̃ Mose hegbɛ lɛ nɔ. Naagbee lɛ, Yehowa kpãta amɛhiɛ yɛ amɛhiɛkɔ̃ɔ lɛ hewɔ.—Lala 106:16, 17.\nMaŋtsɛ Salomo hu na awui ni hiɛkɔ̃ɔ baanyɛ aye. Kulɛ yoo ko ni bi egbo lɛ miitao ni enaanyo yoo kroko lɛ ahe aye akɛ lɛ ebi ni egbo lɛ. Beni atsuɔ sane lɛ he nii lɛ, yoo amalelɔ lɛ kpɛlɛ nɔ akɛ agbe abifao ni hiɛ kã lɛ. Shi Salomo ha akɛ gbekɛ lɛ ha mɔ diɛŋtsɛ ni ji enyɛ Awo lɛ.—1 Maŋ. 3:16-27.\nHiɛkɔ̃ɔ baanyɛ afite nii waa. Ŋmalɛ mli nɔkwɛmɔnii ni asusu he kɛtsɔ hiɛ lɛ tsɔɔ akɛ hiɛkɔ̃ɔ baanyɛ ekɛ hetsɛ̃, jalɛsane ni ayeee, kɛ gbɔmɔgbee po aba. Kɛfata he lɛ, yɛ shihilɛ lɛ eko fɛɛ eko mli lɛ, mɔ ni ayeɔ ehe awuŋa lɛ efeko nɔ ko ni sa ákɛ akɛ lɛ aye nakai. Ani nɔ ko yɛ ni wɔbaanyɛ wɔfee koni hiɛkɔ̃ɔ akaná wɔshihilɛi anɔ hewalɛ? Mɛni wɔbaanyɛ wɔfee kɛku naa?\nNIBII NI ABAANYƐ AKƐKU NAA!\nNá suɔmɔ kɛ nyɛmimɛi ahedɔɔ. Bɔfo Petro wo Kristofoi aŋaa akɛ: “Ni akɛ nɔ ni nyɛtsɔ mumɔ lɛ nɔ nyɛtsuu nyɛsusumai ahe yɛ anɔkwale lɛ toiboo mli nyɛha nyɛmimɛi ahedɔɔ ni apasa bɛ mli hewɔ lɛ, nyɛkɛ tsui krɔŋŋ asumɔa nyɛhe jogbaŋŋ.” (1 Pet. 1:22) Ni mɛni ji suɔmɔ? Bɔfo Paulo ŋma akɛ: “Suɔmɔ toɔ etsui shi, emli hi; suɔmɔ he tsɛ̃ɛɛ mɔ; suɔmɔ eshwãaa, efeee pupuupu, efeee nii ni esaaa, epeleee lɛ diɛŋtsɛ enɔ̃.” (1 Kor. 13:4, 5) Kɛ́ wɔná suɔmɔ ni tamɔ nɛkɛ wɔha mɛi krokomɛi yɛ wɔtsui mli lɛ, ehaŋ wɔhiɛ akɔ̃ mɔ ko nɔ. (1 Pet. 2:1) Yɛ nɔ najiaŋ ni Yonatan hiɛ aaakɔ̃ David nɔ lɛ, ‘esumɔ lɛ tamɔ lɛ diɛŋtsɛ ehe.’—1 Sam. 18:1.\nOkɛ Nyɔŋmɔ webii abɔ. Mɔ ni fo Lala 73 lɛ ye mɛi fɔji ni yɔɔ ogbɔjɔ shihilɛ mli ni naaa naagba ko lɛ ahe awuŋa. Shi “Mawu hekrɔŋkrɔŋ lɛ” ni etee lɛ ha enyɛ eye awuŋayeli henumɔ nɛɛ nɔ. (Lala 73:3-5, 17) Nanemɛi jálɔi ni lalatsɛ lɛ kɛbɔ lɛ ye ebua lɛ ni eyɔse jɔɔmɔi ni “Nyɔŋmɔ ŋɔɔ hilɛ” haa enáa lɛ. (Lala 73:28) Kɛ́ wɔkɛ nanemɛi héyelilɔi bɔɔ yɛ Kristofoi akpeei ashishi daa lɛ, ebaaye ebua wɔ yɛ gbɛ ni tamɔ nakai nɔŋŋ nɔ.\nTaomɔ hegbɛi kɛfee ekpakpa. Beni Nyɔŋmɔ na akɛ hiɛkɔ̃ɔ kɛ hetsɛ̃ ehe shi yɛ Kain mli lɛ, ekɛɛ lɛ akɛ: ‘Feemɔ ekpakpa.’ (1 Mose 4:7) Kɛ́ akɛɛ Kristofoi ‘afee ekpakpa’ lɛ, mɛni no tsɔɔ? Yesu wie akɛ ‘esa akɛ wɔsumɔ Yehowa wɔ-Nyɔŋmɔ lɛ, kɛ wɔtsui muu lɛ fɛɛ kɛ wɔsusuma muu lɛ fɛɛ kɛ wɔjwɛŋmɔ muu lɛ fɛɛ, ni wɔsumɔ wɔnaanyo tamɔ bɔ ni wɔsumɔɔ wɔ diɛŋtsɛ wɔhe.’ (Mat. 22:37-39) Miishɛɛ ni wɔnáa kɛ́ wɔkɛ wɔshihilɛ fɛɛ sɔmɔ Yehowa, ni wɔye wɔbua mɛi krokomɛi lɛ yeɔ ebuaa kɛkuɔ hiɛkɔ̃ɔ naa. Wɔtsɔɔ wɔhe ni wɔkɛwoɔ Maŋtsɛyeli shiɛmɔ kɛ kaselɔfeemɔ nitsumɔ lɛ mli jogbaŋŋ lɛ nɔ wɔsɔmɔɔ Nyɔŋmɔ kɛ wɔnaanyo, ni enɛ haa wɔnáa “Yehowa jɔɔmɔ.”—Abɛi 10:22.\n“Nyɛkɛ mɛi ni nyaa lɛ anyaa.” (Rom. 12:15) Yesu nya yɛ omanye ni ekaselɔi lɛ ye lɛ he, ni ewie akɛ amɛbaatsu babaoo yɛ shiɛmɔ nitsumɔ lɛ mli fe lɛ. (Luka 10:17, 21; Yoh. 14:12) Ákɛ Yehowa tsuji lɛ, ekomefeemɔ yɛ wɔteŋ; no hewɔ lɛ kɛ́ wɔteŋ mɔ kome ye omanye lɛ, eji jɔɔmɔ ha wɔ fɛɛ. (1 Kor. 12:25, 26) Belɛ ani esaaa akɛ kɛ́ mɛi krokomɛi ná sɔɔmɔ hegbɛ ko ni nɔ kwɔ lɛ, wɔkɛ amɛ nyaa?\nENƆYELI BƐ MLƐO!\nHiɛkɔ̃ɔ ji su ko ni enɔyeli bɛ mlɛo kwraa. Cristina kɛɛ akɛ: “Mihiɛ kɔ̃ɔ nii anɔ lolo bei komɛi. Eyɛ mli akɛ minyaaa su nɛɛ he moŋ, shi minyɛɛɛ naa foi majo, daa nɛɛ esa akɛ makudɔ su nɛɛ.” Nakai nɔŋŋ eji yɛ José gbɛfaŋ. Ekɛɛ akɛ: “Yehowa ye ebua mi ni mihiɛ sɔ sui kpakpai ni onukpai akuu lɛ asaji ahe gbɛjianɔtolɔ lɛ yɔɔ lɛ. Wekukpaa kpakpa ni kã mikɛ Nyɔŋmɔ teŋ lɛ eye ebua mi waa.”\nHiɛkɔ̃ɔ ji “heloo lɛ nitsumɔi lɛ” ní esa akɛ Kristofonyo fɛɛ Kristofonyo awu ashi lɛ ateŋ ekome. (Gal. 5:19-21) Kɛ́ wɔhaaa hiɛkɔ̃ɔ aná wɔnɔ hewalɛ lɛ, wɔbaaná miishɛɛ yɛ shihilɛ mli, ni wɔbaasa Yehowa, ni ji wɔŋwɛi Tsɛ lɛ hiɛ.\n^ kk. 7 Atsake gbɛ́ii lɛ.\n[Wiemɔ ni akɔ ni akɛmiitsu nii ni yɔɔ baafa 17]\n“Nyɛkɛ mɛi ni nyaa lɛ anyaa”